open-index/open-wikipedia-markdown huggingface dataset:
হোয়াং উই-জো

**হোয়াং উই-জো** (; জন্ম: ২৮ আগস্ট ১৯৯২) হলেন একজন দক্ষিণ কোরীয় পেশাদার ফুটবল খেলোয়াড়। তিনি বর্তমানে ফ্রান্সের পেশাদার ফুটবল লিগের শীর্ষ স্তর লিগ ১-এর ক্লাব বর্দো এবং দক্ষিণ কোরিয়া জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় এবং আক্রমণাত্মক মধ্যমাঠের খেলোয়াড় হিসেবে খেলেন।

২০০৯ সালে, উই-জো দক্ষিণ কোরিয়া অনূর্ধ্ব-১৭ দলের হয়ে দক্ষিণ কোরিয়ার বয়সভিত্তিক পর্যায়ে অভিষেক করেছিলেন। তিনি ২০১৫ সালে দক্ষিণ কোরিয়ার হয়ে আন্তর্জাতিক পর্যায়ে অভিষেক করেছেন; দক্ষিণ কোরিয়ার জার্সি গায়ে তিনি এপর্যন্ত ৩৬ ম্যাচে ১৪টি গোল করেছেন। তিনি দক্ষিণ কোরিয়ার হয়ে ২০১৮ এএফসি এশিয়ান কাপে অংশগ্রহণ করেছেন।

ব্যক্তিগতভাবে, উই-জো বেশ কিছু পুরস্কার জয়লাভ করেছেন, যার মধ্যে ২০১৮ এশিয়ান গেমসের শীর্ষ গোলদাতা এবং কেএফএ বর্ষসেরা খেলোয়াড়ের পুরস্কার অন্যতম। দলগতভাবে, উই-জো এপর্যন্ত ২টি শিরোপা জয়লাভ করেছেন, যার মধ্যে ১টি সংনামের হয়ে এবং অন্যটি দক্ষিণ কোরিয়ার বয়সভিত্তিক দলের হয়ে জয়লাভ করেছেন।

## প্রারম্ভিক জীবন
হোয়াং উই-জো ১৯৯২ সালের ২৮শে আগস্ট তারিখে দক্ষিণ কোরিয়ার কিয়াংগিতে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
উই-জো জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত দক্ষিণ কোরিয়া অনূর্ধ্ব-২৩ দলে স্থান পেয়েছেন।

## তথ্যসূত্র

## বহিঃসংযোগ
* 
* 
* 
* 
* 
* 
* 

বিষয়শ্রেণী:১৯৯২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ফুটবল ক্লাব জিরোঁদেঁ দে বর্দোর খেলোয়াড়
বিষয়শ্রেণী:দক্ষিণ কোরীয় ফুটবলার
বিষয়শ্রেণী:ফ্রান্সে প্রবাসী পুরুষ ফুটবলার
বিষয়শ্রেণী:২০২০ গ্রীষ্মকালীন অলিম্পিকের ফুটবলার
বিষয়শ্রেণী:জে১ লিগের খেলোয়াড়
বিষয়শ্রেণী:এশিয়ান গেমসে স্বর্ণপদক বিজয়ী দক্ষিণ কোরীয়
বিষয়শ্রেণী:লিগ ১-এর খেলোয়াড়
বিষয়শ্রেণী:২০১৮ এশিয়ান গেমসের পদক বিজয়ী
বিষয়শ্রেণী:জাপানে প্রবাসী ফুটবলার
বিষয়শ্রেণী:দক্ষিণ কোরিয়ার অলিম্পিক প্রতিযোগী
বিষয়শ্রেণী:কে লিগ ১-এর খেলোয়াড়
বিষয়শ্রেণী:দক্ষিণ কোরিয়ার অনূর্ধ্ব-২৩ আন্তর্জাতিক ফুটবলার
বিষয়শ্রেণী:দক্ষিণ কোরিয়ার আন্তর্জাতিক যুব ফুটবলার
বিষয়শ্রেণী:দক্ষিণ কোরিয়ার অলিম্পিক ফুটবলার
বিষয়শ্রেণী:দক্ষিণ কোরীয় প্রবাসী ফুটবলার
বিষয়শ্রেণী:গাম্বা ওসাকার খেলোয়াড়
বিষয়শ্রেণী:২০২২ ফিফা বিশ্বকাপের খেলোয়াড়
বিষয়শ্রেণী:ইয়নসেই বিশ্ববিদ্যালয়ের প্রাক্তন শিক্ষার্থী
বিষয়শ্রেণী:দক্ষিণ কোরিয়ার পুরুষ আন্তর্জাতিক ফুটবলার
বিষয়শ্রেণী:নটিংহ্যাম ফরেস্ট ফুটবল ক্লাবের খেলোয়াড়
বিষয়শ্রেণী:লিগ ২-এর খেলোয়াড়
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:২০১৮ এশিয়ান গেমসের ফুটবলার
বিষয়শ্রেণী:ফুটবলে এশিয়ান গেমস পদক বিজয়ী
বিষয়শ্রেণী:২০১৯ এএফসি এশিয়ান কাপের খেলোয়াড়
বিষয়শ্রেণী:জাপানে দক্ষিণ কোরীয় প্রবাসী ক্রীড়াবিদ
বিষয়শ্রেণী:পুরুষ ফুটবল আক্রমণভাগের খেলোয়াড়
বিষয়শ্রেণী:অলিম্পিয়াকোস ফুটবল ক্লাবের খেলোয়াড়
বিষয়শ্রেণী:নরিচ সিটি ফুটবল ক্লাবের খেলোয়াড়
বিষয়শ্রেণী:আলানিয়াস্পোরের খেলোয়াড়
বিষয়শ্রেণী:সুপার লিগের খেলোয়াড়
বিষয়শ্রেণী:ইংরেজ ফুটবল লিগের খেলোয়াড়
বিষয়শ্রেণী:যৌন অপরাধে দোষী সাব্যস্ত ব্যক্তি
বিষয়শ্রেণী:অপরাধের জন্য দোষী সাব্যস্ত ক্রীড়াবিদ
বিষয়শ্রেণী:ইংল্যান্ডে প্রবাসী পুরুষ ফুটবলার
শ্রী অরবিন্দ কলেজ

**শ্রী অরবিন্দ কলেজ** ভারতের দিল্লি বিশ্ববিদ্যালয়ের একটি সংবিধিবদ্ধ কলেজ। এটি ১৯৭২ সালে প্রতিষ্ঠিত হয়েছিল, যা ছিল দার্শনিক, দেশপ্রেমিক-কবি, শ্রী অরবিন্দ এর জন্মশতবর্ষ। কলেজটি দক্ষিণ দিল্লির মালভিয়া নগরে অবস্থিত, যা কুতুব মিনার, শ্রী অরবিন্দ আশ্রম, আইআইটি (দিল্লি), এনসিইআরটি এবং কুতুব ইনস্টিটিউশনের সন্নিকটে অবস্থিত। 

কলেজটি দিল্লি বিশ্ববিদ্যালয়ের একটি অংশ। 

## তথ্যসূত্র

 

## বহিঃসংযোগ

* প্রাতিষ্ঠানিক ওয়েবসাইট
বিষয়শ্রেণী:দক্ষিণ দিল্লি জেলা
বিষয়শ্রেণী:১৯৭২-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:দিল্লি বিশ্ববিদ্যালয়
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:১৯৭২-এ দিল্লিতে প্রতিষ্ঠিত
বিষয়শ্রেণী:দিল্লির বিশ্ববিদ্যালয় ও কলেজ
অপসারক যুক্তিবিন্যাস

[থাম্ব|150px|[মাস্টারমাইন্ড (ছকের খেলা)|মাস্টারমাইন্ড নামক ছকের খেলায় খেলোয়াড়েরা অপসারক যুক্তিবিন্যাস ব্যবহার করে গুপ্ত রঙগুলিকে *(উপরে)* তাদের আন্দাজগুলির *(নিচে ডানে)* অমিলগুলির সারাংশ *(নিচে বামে)* থেকে
অনুমান করার চেষ্টা করে।]]

**অপসারক যুক্তিবিন্যাস** (), **অপসারণ** (Abduction), **অপসারক অনুমিতি** (Abductive inference) কিংবা **পশ্চাৎসারণ** (Retroduction) বলতে এক ধরনের যৌক্তিক অনুমিতিকে বোঝায়, যা মার্কিন দার্শনিক চার্লস স্যান্ডার্স পার্স ১৯শ শতকের শেষ তৃতীয়াংশে সূত্রায়ন ও প্রস্তাব করেন। এই যুক্তিবিন্যাসটি কোনও পর্যবেক্ষণ বা পর্যবেক্ষণসমষ্টি থেকে শুরু হয় এবং ঐগুলি থেকে সবচেয়ে সরল ও সবচেয়ে সম্ভাব্য সিদ্ধান্তটিতে উপনীত হবার চেষ্টা করে। অবরোহী যুক্তিবিন্যাসের পরিবর্তে এই প্রক্রিয়াটিতে একটি আপাতগ্রাহ্য সিদ্ধান্তে উপনীত হওয়া যায়, তবে সন্দেহাতীতভাবে এটির সত্যতা বা সঠিকতা যাচাই করা সম্ভব হয় না। অপসারক যুক্তিবিন্যাসের ফলে উপনীত সিদ্ধান্তগুলিতে তাই অনিশ্চয়তা বা সন্দেহ অবশিষ্ট থেকে যায়, যে ব্যাপারটিকে "সেরা বিদ্যমান" কিংবা "সর্বোচ্চ সম্ভাব্য" জাতীয় পশ্চাদপসরণমূলক পরিভাষা দিয়ে প্রকাশ করা হয়। অন্য ভাষায় অপসারক যুক্তিবিন্যাস হল **সেরা ব্যাখ্যার অনুমিতি**, যদিও *অপসারণ* এবং *সেরা ব্যাখ্যার অনুমিতি* পরিভাষাগুলির সমস্ত ব্যবহার সবসময় সমতুল্য না-ও হতে পারে।

১৯৯০-এর দশকে পরিগণনের (কম্পিউটিংয়ের) ক্ষমতা বৃদ্ধির সাথে সাথে আইন, কম্পিউটার বিজ্ঞান (পরিগণক বিজ্ঞান) ও কৃত্রিম বুদ্ধিমত্তা গবেষণা ক্ষেত্রগুলিতে অপসারণ বিষয়ে পুনরায় আগ্রহের সৃষ্টি হয়।
সমস্যা নির্ণয়কারী বিশেষজ্ঞ ব্যবস্থাগুলিতে প্রায়শই অপসারক যুক্তিবিন্যাস ব্যবহার করা হয়।

## তথ্যসূত্র

বিষয়শ্রেণী:বিশ্বাস সংশোধন
বিষয়শ্রেণী:বেইজীয় পরিসংখ্যান
বিষয়শ্রেণী:জ্ঞানতত্ত্ব
বিষয়শ্রেণী:যুক্তিবিন্যাস
বিষয়শ্রেণী:চার্লস স্যান্ডার্স পার্স
যোগিপাড়া ইউনিয়ন

**যোগিপাড়া ইউনিয়ন** বাংলাদেশের রাজশাহী বিভাগের রাজশাহী জেলার বাগমারা উপজেলার অন্তর্গত একটি ইউনিয়ন। রাজশাহী জেলার উত্তরপূর্ব দিকে অবস্থিত বাগমারা উপজেলার ১৬কিলোমিটার পূর্বদিকে ১৫নং যোগীপাড়া ইউনিয়ন পরিষদ অবস্থিত। এই ইউনিয়ন পরিষদটি ১৯৪৭ সালে প্রতিষ্ঠিত এবং অত্র ইউনিয়নের ০৯নং ওয়ার্ডের বীরকুৎসা গ্রামে ঐতিহাসিক হাজার দোয়ারী রাজবাড়ী অবস্থিত।

## আয়তন ও জনসংখ্যা
**মোট জনসংখ্যা:** প্রায় ৩৪,৮৩৮ জন (পুরুষ- ১৭,৫১২ জন এবং মহিলা- ১৭,৩২৬ জন)।

## শিক্ষা
**শিক্ষা প্রতিষ্ঠান:**
*সরকারী প্রাথমিক বিদ্যালয়: ১৮টি
*বে-সরকারী প্রাথমিক বিদ্যালয়: ০৪টি
*মাদ্রাসা: ০২টি
*কলেজ: ০২টি।

## দর্শনীয় স্থান
* হাজারদুয়ারি জমিদার বাড়ি।

## আরও দেখুন
* রাজশাহী জেলা
* বাগমারা উপজেলা

## তথ্যসূত্র

## বহিঃসংযোগ
প্রাতিষ্ঠানিক ওয়েবসাইট 

বিষয়শ্রেণী:বাগমারা উপজেলার ইউনিয়ন
কিসমত গণকৈড় ইউনিয়ন

**কিসমত গণকৈড় ইউনিয়ন** বাংলাদেশের রাজশাহী বিভাগের রাজশাহী জেলার দুর্গাপুর উপজেলা অন্তর্গত একটি ইউনিয়ন। 

## আয়তন ও জনসংখ্যা
**গ্রামের সংখ্যা:** ১৫টি
**মৌজার সংখ্যা:** ১৪
**মোট জনসংখ্যা:** ২০১১ সালের আদমশুমারি অনুযায়ী মোট জনসংখ্যা প্রায় ২১,১৩৮ জন।

## শিক্ষা
**সাক্ষরতার হার:** ২০১২ এর শিক্ষা জরীপ অনুযায়ী সাক্ষরতার হার ৮৭%।
**শিক্ষা প্রতিষ্ঠান:**
*সরকারী প্রাথমিক বিদ্যালয়: ০৭টি
*বে-সরকারী প্রাথমিক বিদ্যালয়: ০৪টি
*উচ্চ বিদ্যালয়: ০৫টি
*মাদ্রাসা: ০৩টি।

## আরও দেখুন
* রাজশাহী জেলা
* দুর্গাপুর উপজেলা

## তথ্যসূত্র

## বহিঃসংযোগ
প্রাতিষ্ঠানিক ওয়েবসাইট

বিষয়শ্রেণী:দুর্গাপুর (রাজশাহী) উপজেলার ইউনিয়ন
শ্রী লাল বাহাদুর শাস্ত্রী জাতীয় সংস্কৃত বিশ্ববিদ্যালয়

**শ্রী লাল বাহাদুর শাস্ত্রী জাতীয় সংস্কৃত বিশ্ববিদ্যালয়**, পূর্বে ছিল **শ্রী লাল বাহাদুর শাস্ত্রী রাষ্ট্রীয় সংস্কৃত বিদ্যাপীঠ**, হল একটি কেন্দ্রীয় বিশ্ববিদ্যালয়, যা ভারতের নয়াদিল্লিতে অবস্থিত। এটি ১৯৬২ সালের ৮ অক্টোবর প্রতিষ্ঠিত হয়েছিল এবং বিশ্ববিদ্যালয় মঞ্জুরি কমিশন ১৯৮৭ সালের নভেম্বরে বিদ্যাপীঠকে একটি স্বীকৃত বিশ্ববিদ্যালয়ের মর্যাদা প্রদান করে  ২০২০ সালের মার্চ মাসে, ভারতীয় পার্লামেন্ট *কেন্দ্রীয় সংস্কৃত বিশ্ববিদ্যালয় আইন, ২০২০* পাস করে এতে আরও দুটি বিশ্ববিদ্যালয়  কেন্দ্রীয় সংস্কৃত বিশ্ববিদ্যালয় এবং জাতীয় সংস্কৃত বিশ্ববিদ্যালয় সহ কেন্দ্রীয় বিশ্ববিদ্যালয়ের মর্যাদায় উন্নীত করা হয়। 

## শিক্ষাবিদ
বিশ্ববিদ্যালয়টি সংস্কৃত এবং সংশ্লিষ্ট বিষয়ে বিএ, এমএ, বিএড, এমএড, এমফিল এবং পিএইচডি কোর্স প্রদান করে।

## তথ্যসূত্র

 

## বহিঃসংযোগ

* সরকারী ওয়েবসাইট
বিষয়শ্রেণী:১৯৬২-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:ভারতের কেন্দ্রীয় বিশ্ববিদ্যালয়
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:ভারতের সংস্কৃত বিশ্ববিদ্যালয়
বিষয়শ্রেণী:দিল্লির বিশ্ববিদ্যালয় ও কলেজ
বিষয়শ্রেণী:দিল্লিতে শিক্ষা
বিষয়শ্রেণী:দিল্লির বিশ্ববিদ্যালয়
বিষয়শ্রেণী:লাল বাহাদুর শাস্ত্রীর স্মারক
দেলুয়াবাড়ী ইউনিয়ন

**দেলুয়াবাড়ী ইউনিয়ন** বাংলাদেশের রাজশাহী বিভাগের রাজশাহী জেলার দুর্গাপুর উপজেলার অন্তর্গত একটি ইউনিয়ন।

## আয়তন ও জনসংখ্যা
**গ্রামের সংখ্যা:** ২১টি
**মৌজার সংখ্যা:** ১৮টি
**মোট জনসংখ্যা:** প্রায় ২১৫৯৮ জন (পুরুষ- ১১,০৬৭ জন এবং মহিলা- ১০,৫৩১ জন)।

## শিক্ষা
**সাক্ষরতার হার:** ৩৯.২৪%।
**শিক্ষা প্রতিষ্ঠান:**
*সরকারী প্রাথমিক বিদ্যালয়: ০৬টি
*বে-সরকারী প্রাথমিক বিদ্যালয়: ০৫টি
*উচ্চ বিদ্যালয়: ০৭টি
*মাদ্রাসা: ১৬টি।

## দর্শনীয় স্থান
* পাঁচুবাড়ী পাঁচ গম্বুজ মসজিদ।

## জনপ্রতিনিধি
**বর্তমান চেয়ারম্যান:** মোঃ রিয়াজুল ইসলাম।
**প্রাক্তন চেয়ারম্যানগণের তালিকা:**

## আরও দেখুন
* রাজশাহী জেলা
* দুর্গাপুর উপজেলা

## তথ্যসূত্র

## বহিঃসংযোগ
প্রাতিষ্ঠানিক ওয়েবসাইট 

বিষয়শ্রেণী:দুর্গাপুর (রাজশাহী) উপজেলার ইউনিয়ন
জয়নগর ইউনিয়ন, দুর্গাপুর

**জয়নগর ইউনিয়ন** বাংলাদেশের রাজশাহী বিভাগের রাজশাহী জেলার দুর্গাপুর উপজেলার অন্তর্গত একটি ইউনিয়ন।

## আয়তন ও জনসংখ্যা
**গ্রামের সংখ্যা:** ১৯টি
**মৌজার সংখ্যা:** ১৬টি
**মোট জনসংখ্যা:** প্রায় ৩১,৩৮৭ জন।

## শিক্ষা
**সাক্ষরতার হার:** ২০০১ এর শিক্ষা জরীপ অনুযায়ী সাক্ষরতার হার ৬২%।
**শিক্ষা প্রতিষ্ঠান:**
*সরকারী প্রাথমিক বিদ্যালয়: ১১টি
*উচ্চ বিদ্যালয়: ০৮টি
*মাদ্রাসা: ০২টি
*কলেজ: ০৪টি
*বিশ্ববিদ্যালয়: ০১টি।

## দর্শনীয় স্থান
* গগণবাড়ীয়া গণকবর
* কালাচান্দ শাহের মাজার।
* দাওকান্দি বাজার ও বারানই নদী।

## জনপ্রতিনিধি
**বর্তমান চেয়ারম্যান:** মোঃ শমশের আলী।
**প্রাক্তন চেয়ারম্যানগণের তালিকা:**

## আরও দেখুন
* রাজশাহী জেলা
* দুর্গাপুর উপজেলা

## তথ্যসূত্র

## বহিঃসংযোগ
প্রাতিষ্ঠানিক ওয়েবসাইট 

বিষয়শ্রেণী:দুর্গাপুর (রাজশাহী) উপজেলার ইউনিয়ন
কৈজুরী ইউনিয়ন

**কৈজুরী ইউনিয়ন** নামে বাংলাদেশে মোট ২টি ইউনিয়ন রয়েছে। যথা:
* কৈজুরী ইউনিয়ন, শাহজাদপুর; (সিরাজগঞ্জ জেলা)
* কৈজুরী ইউনিয়ন, ফরিদপুর সদর; (ফরিদপুর জেলা)
উপ-কুমেরু অঞ্চল

থাম্ব|300px|উপ-কুমেরু অঞ্চল এবং এর সীমানা।

**উপ-কুমেরু অঞ্চল** হলো প্রকৃত কুমেরু অঞ্চলের ঠিক উত্তরের একটি অঞ্চল যা দক্ষিণ গোলার্ধে অবস্থিত। এটি নিরক্ষরেখার দক্ষিণের প্রায় ৪৬° হতে ৬০° দক্ষিণ অক্ষাংশ জুড়ে বিস্তৃত। উপ-কুমেরু অঞ্চলটিতে আটলান্টিক, ভারত এবং প্রশান্ত মহাসাগরের দক্ষিণাঞ্চলের অনেক দ্বীপ অন্তর্ভুক্ত রয়েছে, বিশেষত যেগুলো কুমেরু বৃত্তের উত্তরে অবস্থিত। উপ-কুমেরু হিমবাহগুলি সংজ্ঞা অনুসারে উপ-কুমেরু অঞ্চলের দ্বীপগুলিতে অবস্থিত। অ্যান্টার্কটিকা মহাদেশে অবস্থিত সমস্ত হিমবাহ সংজ্ঞা অনুসারে অ্যান্টার্কটিক হিমবাহ হিসাবে বিবেচিত।

## ভূগোল
### উপ-কুমেরু হিমবাহ
এটি উপ-কুমেরু হিমবাহগুলি একটি তালিকা। এই তালিকায় একটি তুষারক্ষেত্র রয়েছে (মারে তুষারক্ষেত্র)। তুষারক্ষেত্রগুলি প্রকৃত অর্থে হিমবাহ নয়, তবে এগুলি সাধারণত বরফ জমে থাকা অঞ্চল বা হিমবাহের শীর্ষে পাওয়া যায়। এই তালিকায়, অ্যান্টার্কটিকা ৬০° অক্ষাংশের অধিক দক্ষিণের অংশকে অ্যান্টার্কটিকা হিসাবে চিহ্নিত করা হয়েছে (অ্যান্টার্কটিক চুক্তি অনুসারে - মহাদেশীয় সীমা নির্ধারণ)।

## আরও দেখুন
* কুমেরু অঞ্চল ও উপ-কুমেরু অঞ্চলের দ্বীপের তালিকা
* হিমবাহের তালিকা
* উপ-সুমেরু অঞ্চল
* উপ-সুমেরু অঞ্চলের জলবায়ু

## তথ্যসূত্র

## অধিক পঠন
* 
* 
* 
* 

## বহিঃসংযোগ
* U.S. Geological Survey, Atlas of Antarctic Research


*
বিষয়শ্রেণী:দক্ষিণ মহাসাগরের অঞ্চল
*
বিষয়শ্রেণী:অ্যান্টার্কটিকার ভূগোল
বড়গাছি ইউনিয়ন

**বড়গাছি ইউনিয়ন** বাংলাদেশের রাজশাহী বিভাগের রাজশাহী জেলার পবা উপজেলার অন্তর্গত একটি ইউনিয়ন।

## আয়তন ও জনসংখ্যা
**গ্রামের সংখ্যা:** ৩৭টি
**মোট জনসংখ্যা:** প্রায় ৩৭,১২০ জন (পুরুষঃ ১৮,৭৬৪ মহিলাঃ ১৮,৩৬৫)।

## শিক্ষা
**শিক্ষা প্রতিষ্ঠান:**
*সরকারী প্রাথমিক বিদ্যালয়: ১২টি
*বে-সরকারী প্রাথমিক বিদ্যালয়: ০৪টি
*উচ্চ বিদ্যালয়: ০৫টি
*মাদ্রাসা: ০২টি
*কলেজ: ০৪টি।

## দর্শনীয় স্থান
* সিং তামলী দালান।

## জনপ্রতিনিধি
**বর্তমান চেয়ারম্যান:** মোঃ শাহাদৎ হোসাইন।
**প্রাক্তন চেয়ারম্যানগণের তালিকা:**

## আরও দেখুন
* রাজশাহী জেলা
* পবা উপজেলা

## তথ্যসূত্র

## বহিঃসংযোগ
প্রাতিষ্ঠানিক ওয়েবসাইট 

বিষয়শ্রেণী:পবা উপজেলার ইউনিয়ন
একাই একশো

**একাই একশো** হলো ২০০৬ সালের বাবু রায় পরিচালিত এবং বেঙ্গল ফিল্ম ২০০৪ প্রযোজিত একটি বাংলা চলচ্চিত্র। এই ছবিতে প্রধান চরিত্রে অভিনয় করেছেন প্রসেনজিৎ চট্টোপাধ্যায় এবং রচনা বন্দ্যোপাধ্যায়। এই ছবির সঙ্গীত করেছেন বাপ্পী লাহিড়ী।

## অভিনয়ে
* প্রসেনজিৎ চট্টোপাধ্যায়, রতন (অটো চালক)
* রচনা বন্দ্যোপাধ্যায়, ঝিলিক রায় (প্রদীপের মেয়ে)
* সন্ধ্যা রায়, রতনের মা
* দীপঙ্কর দে, প্রদীপ রায় (একজন অসাধু এমএলএ)
* মৃণাল মুখোপাধ্যায়, সিরাজ চাচা (গ্যারেজের মালিক)
* পুষ্পিতা মুখোপাধ্যায়, রুমু (রতনের বোন)
* রাজেশ শর্মা, নচে চৌধুরী (স্থানীয় গুন্ডা)
* ভরত কউল, তপন (রতনের ভাই)
* রাজা চট্টোপাধ্যায়, স্বপন (রতনের ভাই)
* সুদীপ মুখোপাধ্যায়, ওসি, প্রদীপ রায়ের গোলাম
* তাথৈ দেব
* মৌসুমী সাহা, একটি পুরাতন অনাথ আশ্রমের শিক্ষক এবং তত্ত্বাবধায়ক।

## তথ্যসূত্র

বিষয়শ্রেণী:ভারতীয় চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:বাপ্পী লাহিড়ীর সুরারোপিত চলচ্চিত্র
বিষয়শ্রেণী:২০০০-এর দশকের বাংলা ভাষার চলচ্চিত্র
শাদাত উল্লা

**শাদাত উল্লা** (অজানা - ৩ আগস্ট ২০২১) একজন বাংলাদেশী কৃষিবিদ। তিনি শেরেবাংলা কৃষি বিশ্ববিদ্যালয়ের (শেকৃবি) এগ্রিকালচারাল এক্সটেনশন ও ইনফরমেশন সিস্টেম ডিপার্টমেন্টের প্রাক্তন অধ্যাপক এবং বিশ্ববিদ্যালয়টির প্রতিষ্ঠাতা উপাচার্য। এছাড়াও তিনি ২০১২ থেকে ২০১৬ সাল পর্যন্ত দ্বিতীয়বার শেকৃবির উপাচার্য হিসেবে দায়িত্ব পালন করেন।

## প্রারম্ভিক জীবন ও শিক্ষা
শাদাত উল্লা কুমিল্লা জেলার দাউদকান্দিতে জন্মগ্রহণ করেন। তিনি ১৯৭০ সালে তৎকালীন বাংলাদেশ কৃষি ইনস্টিটিউট থেকে স্নাতক ডিগ্রি লাভ করেন।

## কর্মজীবন
শাদাত বাংলাদেশ ধান গবেষণা ইনস্টিটিউট এবং বাংলাদেশ কৃষি উন্নয়ন কর্পোরেশনসহ কয়েকটি প্রতিষ্ঠানে চাকরি করার পর ১৯৭৬ সালে তৎকালীন বাংলাদেশ কৃষি ইনস্টিটিউটে (২০০১ সালে শেকৃবি-তে উন্নীত) কৃষি সম্প্রসারণ বিভাগে সহকারী অধ্যাপক হিসেবে যোগদান করেন। পরবর্তীকালে তিনি শেরেবাংলা কৃষি বিশ্ববিদ্যালয়ের অধ্যাপক হন।

স্বাধীনতা পরবর্তীকালে তিনি বাংলাদেশ কৃষি ইনস্টিটিউটের অধ্যক্ষ হিসেবে দায়িত্ব পালন করেন। তিনি একজন দক্ষ সংগঠক ছিলেন। বাংলাদেশ কৃষি ইনস্টিটিউটকে শেরেবাংলা কৃষি বিশ্ববিদ্যালয়ে রূপান্তরে তার গুরুত্বপূর্ণ ভূমিকা রয়েছে।

বাংলাদেশ কৃষি ইনস্টিটিউটকে শেরেবাংলা কৃষি বিশ্ববিদ্যালয়ে রূপান্তর করা হলে শাদাত উল্লা বিশ্ববিদ্যালয়টির প্রতিষ্ঠিতা উপাচার্য হিসেবে নিয়োগ পান। ২০০১ সালের ১৫ জুলাই থেকে ২০০১ সালের ৯ সেপ্টেম্বর পর্যন্ত তিনি এ দায়িত্ব পালন করেন। পরবর্তীকালে ২০১২ সালের ২৬ জুলাই থেকে ২০১৬ সালের ২৫ জুলাই পর্যন্ত তিনি দ্বিতীয়বার শেকৃবির উপাচার্য হিসেবে দায়িত্ব পালন করেন।

## মৃত্যু
বার্ধক্যজনিত অসুস্থতার পাশাপাশি করোনা আক্রান্ত হয়ে চিকিৎসাধীন অবস্থায় ২০২১ সালের ৩ আগস্ট তিনি ঢাকায় মৃত্যুবরণ করেন। মৃত্যুকালে তার বয়স হয়েছিল ৭১ বছর।

## তথ্যসূত্র

বিষয়শ্রেণী:কুমিল্লা জেলার ব্যক্তি
বিষয়শ্রেণী:বাংলাদেশী শিক্ষায়তনিক
বিষয়শ্রেণী:শেরেবাংলা কৃষি বিশ্ববিদ্যালয়ের শিক্ষক
বিষয়শ্রেণী:শেরেবাংলা কৃষি বিশ্ববিদ্যালয়ের উপাচার্য
বিষয়শ্রেণী:২০২১-এ মৃত্যু
বিষয়শ্রেণী:বাংলাদেশে কোভিড-১৯ বৈশ্বিক মহামারীতে মৃত্যু
উত্তর লখিমপুর কলেজ

**উত্তর লখিমপুর কলেজ** উত্তর আসামের ব্রহ্মপুত্র নদের তীরে অবস্থিত উত্তর লখিমপুরের একটি স্বায়ত্তশাসিত কলেজ। কলেজটি ১৯৫২ সালে প্রতিষ্ঠিত হয়েছিল যা উডিব্রুগড় বিশ্ববিদ্যালয়ের অধিভুক্ত। উত্তর লখিমপুর কলেজ আসামের প্রথম স্বায়ত্তশাসিত কলেজ। কলেজটি ২০১২ সালে জাতীয় মূল্যায়ন ও প্রত্যয়ন পরিষদ কর্তৃক সিজিপিএ-৩.০৮ সহ **এ** গ্রেডের কলেজ হিসাবে স্বকৃীত পেয়েছে। ৩০ মে ২০১৩ সালের উত্তর বিশ্ববিদ্যালয় মঞ্জুরি কমিশনের একটি চিঠির মাধ্যমে উত্তর লখিমপুর কলেজে স্বায়ত্তশাসিত কলেজের মর্যাদা প্রদান করে। উত্তর লখিমপুর কলেজ হল আসামের প্রথম কলেজ যা ইউজিসি থেকে স্বায়ত্তশাসিত কলেজের মর্যাদা পেয়েছে।
## ইতিহাস
উত্তর লখিমপুর কলেজ উচ্চ আসামের উচ্চশিক্ষার প্রাচীনতম এবং প্রধান প্রতিষ্ঠান। কলেজটি ৩ জুলাই ১৯৫২ সালে উত্তর লখিমপুরে প্রতিষ্ঠিত হয়। যা একটি পশ্চাৎপদ এবং প্রত্যন্ত এলাকা হিসেবে স্বীকৃত। কলেজটি এই বিশাল প্রত্যন্ত অঞ্চলের কিছু দূরদর্শী সাধারণ গোষ্ঠীর প্রচেষ্টা এবং উদ্যোগের ফল।
## চিত্রশালা

File:নৰ্থ লখিমপুৰ কলেজৰ প্ৰশাসনিক ভৱনৰ চিত্ৰ.jpg|নৰ্থ লখিমপুর কলেজের প্ৰশাসনিক ভবন
File:নৰ্থ লখিমপুৰ কলেজৰ আলোকচিত্ৰ (3).jpg|নৰ্থ লখিমপুর কলেজের আলোকচিত্ৰ
File:North Lakhimpur College.jpg|বিহংগম দৃষ্টিত নৰ্থ লখিমপুর কলেজের প্ৰশাসনিক ভবন
File:নৰ্থ লখিমপুৰ কলেজৰ আলোকচিত্ৰ (1).jpg|নৰ্থ লখিমপুর কলেজের আলোকচিত্ৰ
File:নৰ্থ লখিমপুৰ কলেজৰ আলোকচিত্ৰ (2).jpg|নৰ্থ লখিমপুর কলেজের আলোকচিত্ৰ


## তথ্যসূত্র

বিষয়শ্রেণী:আসামের বিশ্ববিদ্যালয় ও কলেজ
বিষয়শ্রেণী:১৯৫২-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:ডিব্রুগড় বিশ্ববিদ্যালয়ের অধিভুক্ত কলেজ
কৈজুরী ইউনিয়ন, শাহজাদপুর

**কৈজুরী ইউনিয়ন** বাংলাদেশের রাজশাহী বিভাগের সিরাজগঞ্জ জেলার অন্তর্গত শাহজাদপুর উপজেলার একটি ইউনিয়ন। ৭১১৫ একর আয়তনের যমুনা তীরবর্তী এই জনপদে প্রায় পৌনে পঞ্চান্ন হাজার মানুষের বাস, যাদের অধিকাংশই বাঙালি মুসলমান।

## ভূগোল
কৈজুরী ইউনিয়নের আয়তন । ইউনিয়নটির উত্তরে রয়েছে জালালপুর ইউনিয়ন, পশ্চিমে হাবিবুল্লাহ নগর ইউনিয়ন ও পোরজনা ইউনিয়ন এবং দক্ষিণে সোনাতনী ইউনিয়নের অবস্থান। আর পূর্ব দিক দিয়ে বয়ে গিয়েছে যমুনা নদী। ইউনিয়নটির মধ্য দিয়ে বসাগাড়িয়া, হুড়াসাগড় ও ভাঙ্গাদত্ত খাল বয়ে গিয়েছে। নদী তীরবর্তী হওয়ায় এ ইউনিয়ন প্রায়ই বন্যা ও নদীভাঙনের শিকার হয়।

ইউনিয়নটিতে মোট ২০টি গ্রাম আছে। এগুলো হলো:

* ঠুটিয়া 
* ভাটপাড়া 
* চৌড়াপাচিল
* হাটপাচিল
* জয়পুর
* মোনাকষা
* কৈজুরী

* পাথালিয়াপাড়া
* চরগুধিবাড়ী
* গোপালপুর
* পূর্বচর কৈজুরী
* চরকৈজুরী
* গুপিয়াখালী

* লহিন্দাকান্দি
* গুধিবাড়ী
* ভাটপাড়া
* জগতলা
* বালিয়াটা
* মৌকুরী 
* খারুয়া

## প্রশাসন
কৈজুরী ইউনিয়ন পরিষদ শাহজাদপুর উপজেলার ১০নং ইউনিয়ন পরিষদ। ইউনিয়নের ৯টি ওয়ার্ড থেকে নির্বাচিত ৯ জন সাধারণ সদস্য, প্রতি তিনটি ওয়ার্ড হতে একজন করে মোট ৩ জন সংরক্ষিত (মহিলা) সদস্য এবং একজন চেয়ারম্যানকে নিয়ে পরিষদটি গঠিত হয়। এছাড়াও পরিষদের কার্যক্রমে সহায়তা করার জন্য রয়েছেন একজন সচিব। বর্তমানে ইউনিয়ন পরিষদটির চেয়ারম্যানের দায়িত্ব পালন করছেন মোয়াজ্জেম হোসেন খোকন।

কৈজুরী ইউনিয়ন জাতীয় সংসদের সিরাজগঞ্জ-৬ আসনের আওতাধীন। হাসিবুর রহমান স্বপন ২০১৪ সাল থেকে এ আসনের সংসদ সদস্য হিসেবে দায়িত্ব পালন করছেন।

### প্রাক্তন চেয়ারম্যানবৃন্দ
ইতঃপূর্বে কৈজুরী ইউনিয়নে চেয়ারম্যান হিসেবে দায়িত্ব পালন করছেন:

## জনসংখ্যা

২০১১ সালের আদমশুমারী অনুযায়ী কৈজুরী ইউনিয়নে মোট ৫৪,৭৬৫ জন মানুষ বসবাস করে। এর মধ্যে সর্বাধিক ৪৮১৫ জন চরকৈজুরী গ্রামে এবং সর্বনিম্ন ৬২৪ জন খারুয়া গ্রামে বসবাস করে।

১৯৯১ সালে কৈজুরী ইউনিয়নের জনসংখ্যা ছিল ৩৬,১১৪ জন। ২০০১ সালে তা বেড়ে দাঁড়ায় ৫৩,৭৩৩ জনে, যার মধ্যে ২৮,২৭২ জন ছিল পুরুষ এবং ২৫,৪৬১ জন নারী।

## শিক্ষা
কৈজুরী ইউনিয়নের শিক্ষার হার ক্রমবর্ধমান। ১৯৯১ সালে এ ইউনিয়নের সাক্ষরতার হার ১৫.৫ শতাংশ থাকলেও ২০০১ সালে তা বেড়ে দাঁড়িয়েছে ২৯.১১%। এ ইউনিয়নের শিক্ষা প্রতিষ্ঠানগুলোর মধ্যে উল্লেখযোগ্য হল:
* কৈজুরী উচ্চবিদ্যালয় এন্ড কলেজ
* ঠুটিয়া উচ্চ বিদ্যালয় এন্ড কলেজ
* চর কৈজুরী মাধ্যমিক বিদ্যালয়
* কৈজুরী মহিউল ইসলাম সিনিয়র ফাজিল মাদরাসা
* কৈজুরী মুহিবুর রহমান দাখিল মাদ্রাসা

## তথ্যসূত্র

## বহিঃসংযোগ
* 

বিষয়শ্রেণী:শাহজাদপুর উপজেলার ইউনিয়ন
গোরেশ্বর কলেজ

**গোরেশ্বর কলেজ** আসামের বাক্সা জেলার উত্তর-পূর্ব অংশে উচ্চশিক্ষার একটি প্রতিষ্ঠান। কলেজটি বড়োলেণ্ড বিশ্ববিদ্যালয়ের অধিভুক্ত।
## স্বীকৃতি
২০১৬ সালে কলেজটি জাতীয় মূল্যায়ন ও প্রত্যয়ন পরিষদ কর্তৃক **বি** গ্রেডের কলেজ হিসাবে স্বকৃীত পেয়েছে।

## বিভাগসমূহ

;কলা শাখা
* অসমীয়া
* ইংরেজী
* শিক্ষা
* অৰ্থনীতি
* ইতিহাস
* রাজনীতি
* দৰ্শন

;বাণিজ্য শাখা
* হিসাববিজ্ঞান 
* ব্যবস্থাপনা

;বিজ্ঞান শাখা
* গণিত
* পরিসংখ্যা
* রসায়ন
* পদাৰ্থবিদ্যা
* জীববিদ্যা
* উদ্ভিদবিদ্যা
* অৰ্থনীতি

## অধ্যক্ষ

## তথ্যসূত্র

বিষয়শ্রেণী:১৯৭৪-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:আসামের বিশ্ববিদ্যালয় ও কলেজ
বিষয়শ্রেণী:গুয়াহাটি বিশ্ববিদ্যালয়ের অধিভুক্ত কলেজ
২০২০ গ্রীষ্মকালীন অলিম্পিকে ফিল্ড হকি

**[[২০২০ গ্রীষ্মকালীন অলিম্পিক|২০২০ টোকিও গ্রীষ্মকালীন অলিম্পিকে]]** ফিল্ড হকি ২৪ জুলাই থেকে ৬ আগস্ট পর্যন্ত টোকিওর ওই সিসাইড পার্কে খেলা হয়েছিল। মোট চব্বিশটি দল (পুরুষদের বারোটি এবং মহিলাদের বারোটি) এতে অংশগ্রহণ করে ।

## পঞ্জিকা

*গ = গ্রুপ পর্ব 
*¼ = কোয়ার্টার-ফাইনাল 
*½ = সেমি-ফাইনাল 
*ব = ব্রোঞ্জ মেডেল ম্যাচ 
*ফ = ফাইনাল বা গোল্ড মেডেল ম্যাচ

## যোগ্যতা অর্জন
### পুরুষ

### মহিলা

## পুরুষদের প্রতিযোগিতা
১২ টি দলকে দুটি গ্রুপে ভাগ করা হয়। গ্রুপ পর্বের পর প্রতিটি গ্রুপের প্রথম চারটি দল নক-আউট পর্বে অংশগ্রহণের সুযোগ পায়।
### গ্রুপ পর্ব
#### গ্রুপ এ
#### পয়েন্ট তালিকা

* **(আ)** = আয়োজক

#### ফলাফল

#### গ্রুপ বি
#### পয়েন্ট তালিকা

#### ফলাফল

### নক-আউট পর্ব

### চূড়ান্ত অবস্থান

* **(আ)** = আয়োজক

## মহিলাদের প্রতিযোগিতা
১২ টি দলকে দুটি গ্রুপে ভাগ করা হয়। গ্রুপ পর্বের পর প্রতিটি গ্রুপের প্রথম চারটি দল নক-আউট পর্বে অংশগ্রহণের সুযোগ পায়।
### গ্রুপ পর্ব
#### গ্রুপ এ

#### ফলাফল

#### গ্রুপ বি

* **(আ)** = আয়োজক

### নক-আউট পর্ব

### চূড়ান্ত অবস্থান

* **(আ)** = আয়োজক

## আরও দেখুন
* আন্তর্জাতিক হকি ফেডারেশন
* গ্রীষ্মকালীন অলিম্পিকে ফিল্ড হকি

## তথ্যসূত্র

বিষয়শ্রেণী:২০২০ গ্রীষ্মকালীন অলিম্পিকে ফিল্ড হকি
বিষয়শ্রেণী:গ্রীষ্মকালীন অলিম্পিকে ফিল্ড হকি
বিষয়শ্রেণী:২০২০ গ্রীষ্মকালীন অলিম্পিক
সৈরিতি বন্দ্যোপাধ্যায়

**সৈরিতি বন্দ্যোপাধ্যায়** একজন ভারতীয় অভিনেত্রী। তিনি মূলত বাংলা টেলিভিশনের ধারাবাহিক ও বাংলা সিনেমায় অভিনয় করেন।

## ব্যক্তিগত জীবন
ক্যারিয়ারে ভালো অবস্থায় থাকাকালীন সময়ে তিনি ২০১৪ সালের ২৭ নভেম্বর তিনি রোহিত ঝাকে বিয়ে করেন। ২০২০ সালের জুন মাসে তিনি এক কন্যা সন্তানকে জন্ম দেন । মেয়ের নাম রাখা হয় দিবিজা।

## পেশা
তিনি মডেলিং দিয়ে ক্যারিয়ার শুরু করেন। তিনি ফেমিনা মিস ইন্ডিয়া ২০১৬ কলকাতায় ভিজিটর হিসেবে হাজির হয়েছিলেন। তার প্রথম টিভি ব্যবসা ছিল ফোর্ড ইকো স্পোর্টের।

তার অভিনয় জীবন শুরু হয় স্টার জলসার ‘ঠিক যেন লাভ স্টোরি’ ধারাবাহিক দিয়ে । এরপরে তিনি কালার্স বাংলা  নাগলীলায় অভিনয় করে ব্যাপক জনপ্রিয় হন । পরবর্তীতে তিনি জি বাংলার ‘বাক্সবদল’ ধারাবাহিকে অভিনয় করেন। এরপর তিনি কালার্স বাংলা *[[নিশির ডাক]]* ধারাবাহিকে অভিনয় করেন । কিন্তু  গর্ভবতী হওয়ার জন্য তিনি মাঝেই ধারাবাহিকটি ছেড়ে দেন । তিনি স্টার জলসার *[[দেশের মাটি (টেলিভিশন ধারাবাহিক)]]* ধারাবাহিকে গুরুত্বপূর্ণ চরিত্রে অভিনয় করবেন । এতে তিনি কিয়ানের তুতো দিদির চরিত্রে অভিনয় করবেন।

## টিভি ধারাবাহিক

* *ঠিক যেন লাভ স্টোরি *(২০১৪)
* *নাগলীলা*(২০১৬)
* *বাক্সবদল*
* *[[নিশির ডাক]]*(২০১৮).                    * * টুম্পা অটোওয়ালী* (২০২২)
* *অমর সঙ্গী* (২০২৪)

## চলচ্চিত্র

* ফিদা (চলচ্চিত্র)
* ভিলেন (২০১৮-এর চলচ্চিত্র)
* অফলাইন- হইচই ওয়েবফিল্ম

## তথ্যসূত্র

## বহিঃসংযোগ

* 
* 
* 

বিষয়শ্রেণী:১৯৯২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাঙালি টেলিভিশন অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:ভারতীয় অভিনেত্রী
বিষয়শ্রেণী:ভারতীয় টেলিভিশন অভিনেত্রী
জামিয়া আরাবিয়া কাসেমুল উলুম কুমিল্লা

**জামিয়া আরাবিয়া কাসেমুল উলুম কুমিল্লা** কুমিল্লা জেলার লাকসাম সড়কের পাশে অবস্থিত একটি কওমি মাদ্রাসা। ১৯৫১ সালে বর্তমান মাদ্রাসাটি প্রতিষ্ঠা করেন জাফর আহমদ। দারুল উলুম দেওবন্দের প্রতিষ্ঠাতা মুহাম্মদ কাসেম নানুতুবির নামানুসারে মাদ্রাসার নামকরণ করা হয়েছে ‘কাসেমুল উলুম’। ১৯৮৫ সালে দাওরায়ে হাদিস (মাস্টার্স) চালুর পর মাদ্রাসার পুনঃনামকরণ করা হয় ‘জামিয়া আরাবিয়া কাসেমুল উলুম’। মাদ্রাসাটির পূর্বনাম ছিল জামিয়া মিল্লিয়া। আতহার আলী, তাজুল ইসলাম, আলাউদ্দিন আজহারী প্রমুখের পরিচালনায় মাদ্রাসাটি চলার পর ১৯৩৯ সালে দ্বিতীয় বিশ্বযুদ্ধের সময় বন্ধ হয়ে যায়। ১৯৪৪ সালে বর্তমান মাদ্রাসাটি প্রতিষ্ঠার জন্য জাফর আহমদ নতুন উদ্যোগ নেন। মাদ্রাসার বর্তমান মহাপরিচালক আবদুর রাজ্জাক। ২০২০ সালে মাদ্রাসার ছাত্রসংখ্যা ৫০০ ও শিক্ষক ৫০ জন।

## ইতিহাস
ধারণা করা হয়, কুমিল্লা শহরে নওয়াব হোচ্ছাম হায়দার চৌধুরী ১৮৮৫ সালে পুরানো সিলেবাসের একটি মাদ্রাসা প্রতিষ্ঠা করেন। যা ১৯১৮ সালে জামিয়া মিল্লিয়া নামে একটি উচ্চ মাদ্রাসায় রূপান্তরিত হয়। সৈয়্যদবাড়ী মসজিদের পাশে ওয়াকফ ভূমিতে গড়ে উঠা এই মাদ্রাসাটি কুমিল্লার সর্বপ্রথম বেসরকারি মাদ্রাসা। চল্লিশের দশকে মাদ্রাসাটির দায়িত্ব গ্রহণ করেন আতহার আলী। কিন্তু কয়েক বছর পরিশ্রমের পর শিক্ষায় আশানুরূপ অগ্রগতি না হওয়ায় তিনি কিশোরগঞ্জ চলে যান। এরপর দায়িত্ব গ্রহণ করেন তাজুল ইসলাম। তার আমলেও অগ্রগতি না হওয়ায় তিনিও মাদ্রাসার দায়িত্ব ছেড়ে দেন। পরবর্তীতে দায়িত্ব গ্রহণ করেন আলাউদ্দিন আল আজহারি। তিনি কিছুদিন মাদ্রাসাটি টিকিয়ে রাখেন।

১৯৩৯ সালে দ্বিতীয় বিশ্বযুদ্ধ শুরু হওয়ার পর মাদ্রাসাটি বন্ধ হয়ে যায়। দ্বিতীয় বিশ্বযুদ্ধের পর পরিস্থিতি স্বাভাবিক হয়ে আসতে শুরু করলে ১৯৪৪ সালে জাফর আহমদ মাদ্রাসাটি নতুন ব্যবস্থাপনায় পুনঃপ্রতিষ্ঠা করার উদ্যোগ গ্রহণ করেন। মসজিদ সংলগ্ন যে স্থানে মাদ্রাসাটি পরিচালিত হয়ে আসছিল উক্ত জমি মসজিদের ওয়াকফ ভূমি হওয়ায় সেখানে মাদ্রাসার নিজস্ব স্থায়ী ভবন নির্মাণ করা সম্ভব ছিল না। ১৯৫১ সালে লাকসাম রোডের পাশে বর্তমান স্থানটি মাদ্রাসার প্রতিষ্ঠাতা মুহতামিম জাফর আহমদের নামে ক্রয় করে সেখানে মাদ্রাসাটির নিজস্ব স্থানে একটি টিনের ঘরে স্থানান্তরিত করা হয়। দারুল উলুম দেওবন্দের প্রতিষ্ঠাতা মুহতামিম মুহাম্মদ কাসেম নানুতুবির নামানুসারে কাসেমুল উলুম নামে মাদ্রাসাটির নবযাত্রা শুরু হয়। ১৯৮৫ সালে মাদ্রাসায় দাওরায়ে হাদিস চালু হলে মাদ্রাসাটিকে ‘জামিয়া আরাবিয়া কাসেমুল উলুম’ নামে পুনঃনামকরণ করা হয়। ১৯৮৫ সালে কাসেমুল উলুম এতিমখানা নামে একটি এতিমখানাও মাদ্রাসার সাথে সংযুক্ত হয়।

## আরও দেখুন
* দেওবন্দি
* কওমি মাদ্রাসা
* দারুল উলুম দেওবন্দ
* বাংলাদেশের কওমি মাদ্রাসার তালিকা

## তথ্যসূত্র

বিষয়শ্রেণী:১৯৫১-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৫১-এ পূর্ব পাকিস্তানে প্রতিষ্ঠিত
বিষয়শ্রেণী:কুমিল্লা জেলার কওমি মাদ্রাসা
বিষয়শ্রেণী:মুহাম্মদ কাসেম নানুতুবি
জামিয়া ইসলামিয়া আহমাদিয়া কচুয়া

**জামিয়া ইসলামিয়া আহমাদিয়া কচুয়া** চাঁদপুর জেলার কচুয়া উপজেলায় অবস্থিত একটি কওমি মাদ্রাসা। ১৯২৫ সালে এটি প্রতিষ্ঠা করেন কারী আহমদ উল্লাহ। তিনি কারী ইব্রাহিমের ছাত্র ছিলেন। কচুয়া থানা ঘোষিত হওয়ার পর কচুয়ায় কয়েকটি সরকারি প্রতিষ্ঠান গড়ে উঠে। সেখান থেকে কিছু সরকারি চাকরিজীবী আহমদ উল্লাহকে *[[কুরআন]]* শিক্ষা দেওয়ার অনুরোধ করে। বিষয়টি কারী ইব্রাহিমকে জানালে তিনি একটি মাদ্রাসা প্রতিষ্ঠার পরামর্শ দেন। সে অনুযায়ী ১৯২৫ সালে কাজী আব্দুস সোবহানের বাড়িতে শুধু কিরাত শিক্ষাদানের মাধ্যমে এই মাদ্রাসা চালু হয়। বাংলাদেশের সকল জেলা হতে কিরাত শেখার জন্য ছাত্ররা এখানে আসত। এভাবে ২০ বছর অতিবাহিত হওয়ার ১৯৪৪ সালে কারী আহমদ উল্লাহ এলাকাবাসীদের নিয়ে মাদ্রাসাটি কাজী আব্দুস সোবহানের বাড়ি হতে কচুয়া বাজারের উপর বর্তমান স্থানটিতে স্থানান্তর করেন এবং কিরাতের সাথে দরসে নিজামির ক্লাস চালু করেন। মাদ্রাসা প্রতিষ্ঠার সাথে সাথে ১টি মসজিদও প্রতিষ্ঠা করেন।

## ইতিহাস
আহমদ উল্লাহ ১৯২৫ থেকে ১৯৭০ পর্যন্ত মাদ্রাসার পরিচালনা ও মসজিদের ইমামতির দায়িত্ব পালন করেন এবং মাদ্রাসাটিকে জামাতে পাঞ্জুম পর্যন্ত উন্নীত করেন। তারপর তার ছেলে এরশাদ উল্লাহ ১৯৭১ থেকে ২০০৩ পর্যন্ত মুহতামিমের দায়িত্বে থেকে মাদ্রাসাকে দাওরায়ে হাদিস (মাস্টার্স) পর্যন্ত উন্নীত করেন। এরপর ২০০৩ সাল থেকে অদ্যাবধি মুহতামিমের দায়িত্বে আছেন আবু হানিফ। বর্তমান জমির পরিমাণ ২ একর। দাওরায়ে হাদিস খোলার পর থেকে বর্তমান অবধি শায়খুল হাদিস ছিলেন পর্যায়ক্রমে ১৯৯৪ থেকে ১৯৯৭ পর্যন্ত আবু বকর, ১৯৯৭ থেকে ১৯৯৯ পর্যন্ত শাহ জালাল এবং ১৯৯৯ থেকে আব্দুল বর।

## আরও দেখুন
* দেওবন্দি
* কওমি মাদ্রাসা
* দারুল উলুম দেওবন্দ
* আল জামিয়া আল ইসলামিয়া পটিয়া
* বাংলাদেশের কওমি মাদ্রাসার তালিকা
## তথ্যসূত্র

বিষয়শ্রেণী:১৯২৫-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯২৫-এ ব্রিটিশ ভারতে প্রতিষ্ঠিত
বিষয়শ্রেণী:চাঁদপুর জেলার কওমি মাদ্রাসা
বিষয়শ্রেণী:১৯২৫-এ প্রতিষ্ঠিত
আল জামিয়া আল ইসলামিয়া কাসেমুল উলুম বগুড়া

**আল জামিয়া আল ইসলামিয়া কাসেমুল উলুম বগুড়া** (সংক্ষেপে **জামিল মাদ্রাসা**) বগুড়া শহরের চক ফরিদ কলোনি এলাকায় অবস্থিত একটি কওমি মাদ্রাসা। ১৯৬০ সালে এটি প্রতিষ্ঠা করেন সােহাইল উদ্দিন। ১৯৬৭ সালে এখানে দাওরায়ে হাদিস (মাস্টার্স) খােলা হয়। ১৯৭১ সালে বাংলাদেশের স্বাধীনতা যুদ্ধের সময় তা বন্ধ হয়ে যায়। ১৯৮১ সালে পুনরায় চালু করা হয়। তখন থেকে ইউছুফ নিজামি এই মাদ্রাসার মহাপরিচালক ছিলেন। তার মৃত্যুর পর মুফতি আবদুর রহমান মাদ্রাসার দায়িত্ব গ্রহণ করেন। মাদ্রাসার বর্তমান মহাপরিচালক আরশাদ রহমানি। ২০২১ সালে মাদ্রাসার ছাত্রসংখ্যা ২৫০০ এবং শিক্ষক ৮৪ জন।

## ইতিহাস
জামিল মাদ্রাসা নামে পরিচিত এই মাদ্রাসাটি বগুড়ার পুলিশ লাইনস সংলগ্ন পলিটেকনিক ইনস্টিটিউটের উত্তর-পশ্চিম পার্শ্বে প্রায় ৪০ বিঘা জমির উপর প্রতিষ্ঠিত। জামিল গ্রুপ অব ইন্ডাস্ট্রিজের চেয়ারম্যান সুহাইল উদ্দিন তার পিতার নির্দেশে এই মাদ্রাসা প্রতিষ্ঠা করেন। তিনি দারুল উলুম দেওবন্দের ছাত্র ছিলেন। সুহাইল উদ্দিন তার ইচ্ছার কথা আল জামিয়া আল ইসলামিয়া পটিয়ার মহাপরিচালক আজিজুল হককে জানালে তিনি ১৯৬০ সালের ৪ জানুয়ারি মুহাম্মদ ইউনুস সহ আরও কয়েকজনকে নিয়ে মাদ্রাসাটির ভিত্তি স্থাপন করেন। শিক্ষাকার্যক্রম সহ মাদ্রাসার অভ্যন্তরীন বিষয়ের দেখভালের জন্য তিনি আবদুর রহমানকে দায়িত্ব দেন। প্রতিষ্ঠার ছয় বছর পর ১৯৬৭ সালে এখানে দাওরায়ে হাদিস (মাস্টার্স) চালু হয়। বর্তমানে এখানে তাফসির, আরবি সাহিত্য, তাজবিদ ও ইফতা (ইসলামি আইন গবেষণা) বিভাগ রয়েছে। স্বাধীনতা পরবর্তী সময়ে জামিল গ্রুপের মালিক পক্ষ করাচী চলে গেলে মাদ্রাসা সাময়িক বন্ধ হয়ে যায়। তবে তৎকালীন বগুড়া জেলার খাদ্য নিয়ন্ত্রণ কর্মকর্তা আবদুল কাইয়ূমের তৎপরতায় মাদ্রাসাটি পুনরায় চালু হয়। দুর্ভিক্ষের সময় মাদ্রাসা টিকিয়ে রাখার জন্য শিক্ষকরা বিনা বেতনেই শিক্ষকতা করেছিলেন।

১৯৭৭ সালে পটিয়া মাদ্রাসার মুহতামিম মুহাম্মদ ইউনুসের সাথে পরামর্শ করলে তিনি জামিল মাদ্রাসার ছাত্র ইউছুফ নিজামিকে মুহতামিম এবং ইয়াকুবকে নায়েবে মুহতামিম নিযুক্ত করে মাদ্রাসা চালাতে বললেন। নিজামি মৃত্যু পর্যন্ত ৩৩ বছর মাদ্রাসা পরিচালনা করেছেন। ইউছুফ নিজামির মৃত্যুর পর পুনরায় মাদ্রাসা পরিচালনার দায়িত্ব গ্রহণ করেন মুফতি আবদুর রহমান। ২০১৫ সালে আবদুর রহমানের মৃত্যুবরণের পর থেকে মাদ্রাসার বর্তমান মুহতামিম মুফতি আরশাদ রহমানি।

মাদ্রাসায় বর্তমান ছাত্র সংখ্যা প্রায় ২৫০০ এবং শিক্ষক ৮৪ জন। এটি তানযীমুল মাদারিসিদ দ্বীনিয়া বাংলাদেশের অধীনে পরিচালিত হয়। বোর্ডের প্রধান কার্যালয় এখানেই অবস্থিত।

## আরও দেখুন
* দেওবন্দি
* কওমি মাদ্রাসা
* দারুল উলুম দেওবন্দ
* আল জামিয়া আল ইসলামিয়া পটিয়া
* বাংলাদেশের কওমি মাদ্রাসার তালিকা
## তথ্যসূত্র
### উদ্ধৃতি

### গ্রন্থপঞ্জি
* 

বিষয়শ্রেণী:১৯৬০-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৬০-এ পূর্ব পাকিস্তানে প্রতিষ্ঠিত
বিষয়শ্রেণী:বগুড়া জেলার কওমি মাদ্রাসা
আল জামিয়াতুল ইসলামিয়া তাজুল উলুম তাহাফফুজে খতমে নবুয়ত

**আল জামিয়াতুল ইসলামিয়া তাজুল উলুম তাহাফফুজে খতমে নবুয়ত** ব্রাহ্মণবাড়িয়া সদর উপজেলার কান্দিরপাড়া এলাকায় অবস্থিত একটি কওমি মাদ্রাসা। এই এলাকাটি ছিল কাদিয়ানী অধ্যুষিত। তারা কাদিয়ানী মতবাদ প্রচারের জন্য এখানে ১টি মসজিদ নির্মাণ করে। তাদের কার্যক্রম বৃদ্ধি পেলে জামিয়া ইসলামিয়া ইউনুছিয়ার তৎকালীন মহাপরিচালক বড় হুজুর খ্যাত সিরাজুল ইসলাম স্থানীয়দের সাথে নিয়ে ঐ মসজিদ থেকে কাদিয়ানীদের উৎখাত করে ১৯৮৭ সালে তার পাশে একটি মাদ্রাসা স্থাপন করে নামকরণ করেন ‘তাহাফফুজে খতমে নবুয়ত’।

## ইতিহাস
হাফেজ ইদ্রিস, হুসাইন আহমদ, মোবারক উল্লাহ, আবুল কাসেম সহ প্রমুখ ব্যক্তিবর্গ মাদ্রাসাটি প্রতিষ্ঠার সময় সহযোগিতা করেছেন। প্রতিষ্ঠার পর থেকে ক্রমবর্ধমান হারে মাদ্রাসার ছাত্রসংখ্যা বৃদ্ধি পায়। ফলে ২০০১ সালে এখানে দাওরায়ে হাদিস (মাস্টার্স) খোলা হয়। মাদ্রাসার বর্তমান জমির পরিমাণ ১৮ শতক। ২০১২ সালে অধ্যয়নরত ছাত্রসংখ্যা ছিলো মোট ৫৪০ জন ও শিক্ষক ১৮ জন। ১৯৮৭ থেকে ১৯৯৫ পর্যন্ত মাদ্রাসাটির মুহতামিম ছিলেন নুরুল ইসলাম। তারপর দায়িত্ব পালন করেছেন মাওলানা এমরান। তিনি একই সাতে শায়খুল হাদিসের দায়িত্বও পালন করেছেন।

## আরও দেখুন
* দেওবন্দি
* কওমি মাদ্রাসা
* দারুল উলুম দেওবন্দ
* আল জামিয়া আল ইসলামিয়া পটিয়া
* বাংলাদেশের কওমি মাদ্রাসার তালিকা

## তথ্যসূত্র

বিষয়শ্রেণী:১৯৮৭-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৮৭-এ বাংলাদেশে প্রতিষ্ঠিত
বিষয়শ্রেণী:ব্রাহ্মণবাড়িয়া জেলার কওমি মাদ্রাসা
বিষয়শ্রেণী:১৯৮৭-এ প্রতিষ্ঠিত
এম ওসমান গনি তালুকদার

**এম ওসমান গনি তালুকদার** একজন বাংলাদেশী শিক্ষাবিদ। তিনি রাজশাহী বিশ্ববিদ্যালয়ের ফলিত পদার্থবিজ্ঞান ও ইলেকট্রনিক্স বিভাগের সাবেক অধ্যাপক এবং রাজশাহীতে অবস্থিত উত্তরবঙ্গের প্রথম বেসরকারি বিশ্ববিদ্যালয়, বরেন্দ্র বিশ্ববিদ্যালয়ের প্রথম উপাচার্য।

## শিক্ষাজীবন
তিনি রাজশাহী বিশ্ববিদ্যালয়ের ফলিত পদার্থবিজ্ঞান ও ইলেকট্রনিক্স বিভাগের থেকে স্নাতক ও স্নাতকোত্তর ডিগ্রি লাভ করেন। তিনি কানাডার ওয়াটারলু বিশ্ববিদ্যালয় থেকে পদার্থবিজ্ঞানে দ্বিতীয় স্নাতকোত্তর এবং অস্ট্রেলিয়ার মারডক বিশ্ববিদ্যালয় থেকে পিএইচডি ডিগ্রি অর্জন করেন।

## কর্মজীবন
ওসমান গনি ১৯৭৯ সালে রাজশাহী বিশ্ববিদ্যালয়ে প্রভাষক হিসেবে যোগ দেন এবং এরই ধারাবাহিকতায় ফলিত পদার্থবিজ্ঞান ও ইলেকট্রনিক্স বিভাগের অধ্যাপক হন।

কর্মজীবনে অধ্যাপনার পাশাপাশি তিনি বিভিন্ন গুরুত্বপূর্ণ দায়িত্ব পালন করেছেন। তিনি ইউনিভার্সিটি অব ডেভলপমেন্ট অল্টারনেটিভ (ইউডা) এর প্রকৌশল অনুষদের সাবেক ডিন।

এম ওসমান গনি তালুকদার ২০১৪ সালের ১৬ ফেব্রুয়ারি বরেন্দ্র বিশ্ববিদ্যালয়ের প্রথম উপাচার্য হিসেবে যোগদান করেন। প্রথম মেয়াদ শেষ হলে ২০১৯ সালের ২২ আগস্ট দ্বিতীয় মেয়াদে পরবর্তী চার বছরের জন্য তিনি বিশ্ববিদ্যালয়টির উপাচার্য হিসেবে যোগ দেন।

## আরও দেখুন
* রাজশাহী বিশ্ববিদ্যালয়
* ইউনিভার্সিটি অব ডেভলপমেন্ট অল্টারনেটিভ

## তথ্যসূত্র

বিষয়শ্রেণী:বাংলাদেশী শিক্ষাবিদ
বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ওয়াটারলু বিশ্ববিদ্যালয়ের প্রাক্তন শিক্ষার্থী
বিষয়শ্রেণী:রাজশাহী বিশ্ববিদ্যালয়ের শিক্ষক
বিষয়শ্রেণী:বরেন্দ্র বিশ্ববিদ্যালয়ের উপাচার্য
আল বাতুল মহিলা মাদ্রাসা

**আল বাতুল মহিলা মাদ্রাসা** ব্রাহ্মণবাড়িয়া জেলার সদর উপজেলায় অবস্থিত একটি মহিলা কওমি মাদ্রাসা। ১৯৯৭ সালে হারুন ইসলামাবাদী এটি প্রতিষ্ঠা করেন। এটি সদর উপজেলার মোড়াইল নামক স্থানের কলেজ পাড়ায় ৮ শতক জমির উপর প্রতিষ্ঠিত। প্রতিষ্ঠালগ্ন থেকে ২০০২ পর্যন্ত প্রতীকি মুহতামিম ছিলেন প্রতিষ্ঠাতা হারুন ইসলামাবাদী। অতঃপর ২০০৩ থেকে দায়িত্ব পালন করেছেন মাহফুজুল হাসান। প্রতিষ্ঠালগ্ন থেকে এ মাদ্রাসার পরিচিতি চতুর্দিক ছড়িয়ে পড়ে, ফলশ্রুতিতে ক্রমবর্ধমান হারে ছাত্রী সংখ্যা বাড়তে থাকে। ছাত্রীদের চাহিদার আলোকে ২০০৩ সালে এখানে দাওরায়ে হাদিস (মাস্টার্স) খোলা হয়। ২০১২ সালে এখানে অধ্যয়নরত ছাত্রী সংখ্যা ছিল ৩৫৪ জন। দাওরায়ে হাদিস খোলার পর থেকে শায়খুল হাদিসের দায়িত্ব পালন করেছেন মিজানুর রহমান।

## আরও দেখুন
* দেওবন্দি
* কওমি মাদ্রাসা
* দারুল উলুম দেওবন্দ
* আল জামিয়া আল ইসলামিয়া পটিয়া
* বাংলাদেশের কওমি মাদ্রাসার তালিকা
## তথ্যসূত্র

বিষয়শ্রেণী:১৯৯৭-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৯৭-এ বাংলাদেশে প্রতিষ্ঠিত
বিষয়শ্রেণী:ব্রাহ্মণবাড়িয়া জেলার কওমি মাদ্রাসা
জামিয়া সিরাজিয়া দারুল উলুম ভাদুঘর

**জামিয়া সিরাজিয়া দারুল উলুম ভাদুঘর** ব্রাহ্মণবাড়িয়া জেলার সদর উপজেলায় অবস্থিত একটি কওমি মাদ্রাসা। ১৯৮৭ সালে এটি প্রতিষ্ঠা করেন মাওলানা এমরান। তিনি জামিয়া ইসলামিয়া ইউনুছিয়ার শিক্ষক ছিলেন। শিক্ষক থাকাকালীন তিনি তার ছাত্রদের নিয়ে একটি ব্যতিক্রমধর্মী কওমি মাদ্রাসা প্রতিষ্ঠার উদ্যোগ নেন। এ উদ্দেশ্যে নিয়ে তিনি বি.বাড়িয়ার বড় হুজুর খ্যাত সিরাজুল ইসলামের পরামর্শক্রমে তার নিজবাড়ি ভাদুঘরে এই মাদ্রাসাটি প্রতিষ্ঠা করেন। তার নামের সাথে মিল রেখেই মাদ্রাসার নামকরণ হয়েছে মাদ্রাসা সিরাজিয়া। প্রতীকি প্রতিষ্ঠাতা হিসেবেও সিরাজুল ইসলামকে উল্লেখ করা হয়। মাদ্রাসার বর্তমান মহাপরিচালক তানভীরুল হক সিরাজী।

## ইতিহাস
মাদ্রাসাটি প্রতিষ্ঠায় মাওলানা এমরানকে সার্বিকভাবে সহযোগিতা করেন আব্দুল হান্নান, রফিকুল ইসলাম, মাওলানা মূসা ও আবু সাঈদ কাসেমী। প্রথম বছরেই ইবতেদায়ী থেকে নাহবেমীর পর্যন্ত ১৩৩ জন ছাত্র ভর্তি করানো হয়। পরবর্তী বছর এ সংখ্যা বৃদ্ধি পেয়ে ৪৭৬ জনে উন্নীত হয়। প্রতি বছর ক্রমান্নয়ে নাহবেমীর জামাত থেকে বৃদ্ধি পেতে পেতে ১৯৯৩ সালে মিশকাত জামাত পর্যন্ত পৌঁছে যায়। অতঃপর ছাত্রদের ক্রমবর্ধমান চাহিদার কারণে ২০০৪ সালে দাওরায়ে হাদিস (মাস্টার্স) খোলা হয়। এখানকার সকল ছাত্রই আবাসিক। ৬০ শতক জমির উপর মাদ্রাসার মূল ভবন অবস্থিত। প্রতিষ্ঠালগ্ন থেকে ১৯৯৫ পর্যন্ত প্রতিষ্ঠাতা মাওলানা এমরান মুহতামিমের দায়িত্ব পালন করেন। অতঃপর ১৯৯৫ থেকে ২০২০ পর্যন্ত মুহতামিমের দায়িত্বে পালন করেন মনিরুজ্জামান সিরাজী এবং দাওরায়ে হাদিস খোলার পর থেকে তিনিই শায়খুল হাদিসের দায়িত্ব পালন করেছিলেন। ২০২০ সালে তার মৃত্যুর পর মুহতামিম নিযুক্ত হন তানভীরুল হক সিরাজী।
## আরও দেখুন
* দেওবন্দি
* কওমি মাদ্রাসা
* দারুল উলুম দেওবন্দ
* আল জামিয়া আল ইসলামিয়া পটিয়া
* বাংলাদেশের কওমি মাদ্রাসার তালিকা
## তথ্যসূত্র

বিষয়শ্রেণী:১৯৮৭-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৮৭-এ বাংলাদেশে প্রতিষ্ঠিত
বিষয়শ্রেণী:ব্রাহ্মণবাড়িয়া জেলার কওমি মাদ্রাসা
বিষয়শ্রেণী:১৯৮৭-এ প্রতিষ্ঠিত
বাংলা নাচে ভাংড়া

***বাংলা নাচে  ভাংড়া***  হল  ২০১৩ সালের  একটি  ভারতীয় বাংলা চলচ্চিত্র । এটি নন্দিনী শর্মা পরিচালিত এবং নীতেশ শর্মার  বাংলা টকিজের ব্যানারে প্রযোজিত। ছবিটি ২০১৩ সালের ২৩ আগস্ট  মুক্তি পায়। 

## গল্প
দুই কলেজ পড়ুয়া  রাজ চক্রবর্তী ও সিমরন রনধাওয়া । একজন বাঙালি এবং একজন পাঞ্জাবী । দুজনের মধ্যে ঝগড়া লেগে থাকে। পরে তাদের  ঝগড়া প্রেমে পরিণত হয়। সিমরন  দস্যি মেয়ে। অন্যদিকে  রাজ (সায়ন) শান্ত ছেলে।  রাজ সিমরনকে  কলেজে হারিয়ে দেয়। এজন্য সবসময় সে রাজের উপর রেগে যায়। দুর্গাপুরে আন্তঃ কলেজ কুইজ প্রতিযোগিতার জন্য সিমরন এবং রাজ সেখানে গেলে তাদের সম্পর্কের ব্যাপক পরিবর্তন ঘটে। তারা কুইজ জিতে যায় এবং একটি পার্টিতে আমন্ত্রণ পায়। যেখানে তারা একে অপরের সাথে ভালভাবে কথা বলে। তাদের মাঝে নতুন বন্ধন তৈরি হয়।তারা বন্ধু হয়। এরপর সিমরন রাজকে ভালবাসার কথা বলে। এখান থেকে  সিনেমা এক  মোড় নেয়।

রাজ দ্বিধায় পড়ে যায় যে সে আসলে সিমরনকে ভালবাসে  নাকি এটি কেবল মোহ । এরপর রাজ সিমরনের প্রতি তার ভালবাসা বুঝতে পারে।  রাজ পাঞ্জাবে সিমরনের বাড়ি যায় তাকে নিজের ভালবাসার কথা বলতে ।

## অভিনয়

* রাজ হিসেবে সায়ন গঙ্গোপাধ্যায় 
* সিমরন রনধাওয়ার চরিত্রে পল্লবী বিয়ানি 
* রাজেশ শর্মা
* বিশ্বজিৎ চক্রবর্তী
* পার্থ সারথি চক্রবর্তী
* খরাজ মুখোপাধ্যায়
* রেশমি সেন
* লখবিন্দর সিং
* অমিতাভ গুপ্ত

## সাউন্ডট্র্যাক

বাংলা নাচে  ভাংড়ার  সাউন্ডট্র্যাক ঋষি চন্দ, অরিন্দম চ্যাটার্জি, রাজা নারায়ণ দেব এবং রাগা বয়েজ রচনা করেছেন। গানের কথা লিখেছেন প্রসেন। 

ব্যাকগ্রাউন্ড স্কোর করেছেন অম্বর দাস।

## তথ্যসূত্র

বিষয়শ্রেণী:ভারতীয় চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:২০১৩-এর চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
আয়েশা ছিদ্দিকা রা. মহিলা মাদ্রাসা কমপ্লেক্স

**আয়েশা ছিদ্দিকা রা. মহিলা মাদরাসা কমপ্লেক্স** কুমিল্লা শহরে অবস্থিত একটি মহিলা কওমি মাদ্রাসা। ১৯৯৭ সালে এটি প্রতিষ্ঠা হয়। কুমিল্লায় এটিই সর্বপ্রথম মহিলা মাদ্রাসা। প্রথমে এটি কুমিল্লা সরকারি মহিলা কলেজ-এর পশ্চিম পার্শ্বে একটি ভাড়া বাড়িতে প্রতিষ্ঠিত হয়। ভাড়া বাড়িতে ছাত্রী সংকুলান না হওয়ায় মাদ্রাসার নিজস্ব ভবনের প্রয়োজনীয়তা উপলব্ধি করে এক ব্যক্তি কুমিল্লা রপ্তানী প্রক্রিয়াকরণ এলাকা (ই.পি.জেড.)-এর উত্তর পাশে ৩৬ শতক জমি দান করেন। এই জমিতে একটি মসজিদ, একটি নূরানী ইসলামি কিন্ডারগার্টেন ও অত্র মহিলা মাদরাসাটি পরিচালিত হচ্ছে। ২০০৬ সালে এখানে দাওরায়ে হাদিস (মাস্টার্স) খোলা হয়। দাওরায়ে হাদিস খোলার পর থেকে ২০১৯ পর্যন্ত শাইখুল হাদিস পদে দায়িত্ব পালন করেছেন আল্লামা আশরাফ আলী রহ.। বর্তমানে এর পরিচালক ও শিক্ষা সচিব হিসেবে আছেন যথাক্রমে কামরুল হাসান খান ও মুফতি মুহিউদ্দীন আহমাদ মাসূম। ২০২৪-২০২৫ খ্রি. শিক্ষাবর্ষে মাদরাসার ছাত্র-ছাত্রী ২০০০ জন, মুহাদ্দিস ও শিক্ষক-শিক্ষিকা ৬০ জন, কর্মকর্তা ও কর্মচারী আছেন ১৭ জন । প্রাথমিকভাবে দানকৃত ৩৬ শতকসহ বর্তমানে মোট ৫২ শতক মুল্যবান জমির উপর প্রতিষ্ঠিত কমপ্লেক্সটি হাইয়াত ও বেফাকের কৃুমিল্লা জেলার বৃহত্তম মারকায (পরীক্ষাকেন্দ্র)। কেন্দ্রীয় পরীক্ষার ফলাফলের দিক থেকে দেশসেরা নারীশিক্ষাপ্রতিষ্ঠানের মর্যাদা লাভ করেছে।
## আরও দেখুন
* দেওবন্দি
* কওমি মাদ্রাসা
* দারুল উলুম দেওবন্দ
* আল জামিয়া আল ইসলামিয়া পটিয়া
* বাংলাদেশের কওমি মাদ্রাসার তালিকা
## তথ্যসূত্র

বিষয়শ্রেণী:১৯৯৭-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৯৭-এ বাংলাদেশে প্রতিষ্ঠিত
বিষয়শ্রেণী:কুমিল্লা জেলার কওমি মাদ্রাসা
.স্কট

**.স্কট** হলো গ্যালিক এবং স্কট্‌স ভাষা সহ স্কটল্যান্ড এবং স্কটিশ সংস্কৃতির জন্য একটি ভৌগোলিক টপ-লেভেল ডোমেইন।

২০০৮ সালে .সিমরু, .ইউএস, .স্কট এবং .বিজেডএইচ গঠিত হয়। পরবর্তীতে ২০১৩ সালে কিছু সময়ের জন্য প্রায় যেকোনো টপ-লেভেল ডোমেইন চালু করার সিদ্ধান্ত নেওয়া হয় এবং এর জন্য আবেদনের একটি তালিকা ২০১২ সালের জুনে প্রকাশিত হয়; যাতে .স্কট ডোমেইন অন্তর্ভুক্ত ছিল।

২৭ জানুয়ারি ২০১৪ সালে, ডটস্কট রেজিস্ট্রি ঘোষণা করেছিল যে এটি .স্কট ডোমেইন নাম পরিচালনার জন্য শর্তাবলীতে সম্মত হয়েছে, ২০১৪ সালের গ্রীষ্মে চালু এবং চালানোর পরিকল্পনা সহ।

১৫ জুলাই ২০১৪ সালে, .স্কট আনুষ্ঠানিকভাবে চালু হয়েছিল। প্রথম .স্কট ডোমেইন নামটি সক্রিয় করা হয় calico.scot, যা হোস্টিং কোম্পানি ক্যালিকো ইন্টারনেট লিমিটেড দ্বারা নিবন্ধিত।

১৭ ফেব্রুয়ারি ২০১৫ সালে, স্কটিশ সরকার তাদের ওয়েবসাইট scotland.gov.uk থেকে gov.scot এ স্থানান্তরিত করে। একইভাবে ২০১৬ সালের মে মাসে, স্কটিশ পার্লামেন্ট scottish.parliament.uk থেকে parliament.scot স্থানান্তর হয়।

## আরোও দেখুন
.সিমরু

## তথ্যসূত্র

বিষয়শ্রেণী:২০১৪-এ কম্পিউটার সম্পর্কিত প্রবর্তন
বিষয়শ্রেণী:জেনেরিক টপ-লেভেল ডোমেইন
বিষয়শ্রেণী:২০১৪-এ স্কটল্যান্ডে প্রতিষ্ঠিত
ভৌগোলিক টপ-লেভেল ডোমেইন

একটি **ভৌগোলিক টপ-লেভেল ডোমেইন** হলো ভৌগোলিক, ভূরাজনৈতিক, জাতিগত, ভাষাগত বা সাংস্কৃতিক সম্প্রদায়ের নাম ব্যবহার করে ইন্টারনেটের ডোমেইন নেম সিস্টেমের একটি টপ-লেভেল ডোমেইন।

২০১৪ সাল পর্যন্ত, ভৌগোলিক টপ-লেভেল ডোমেইন-এর বেশ কয়েকটি উদাহরণ বিদ্যমান: লন্ডনের ব্যবসা, সংস্থা এবং ব্যক্তিদের একটি অনলাইন নামকরণ উপস্থিতি স্থাপন করতে সক্ষম করার জন্য `[[.লন্ডন]]` ডোমেইন; `[[.এশিয়া]]` এশিয়ার জন্য; `[[.রিও]]` রিউ দি জানেইরু শহরের জন্য; `[[.কেবেক]]` (কেবেক প্রদেশের জন্য)। `[[.ইউ]]` হল একটি কান্ট্রি কোড টপ-লেভেল ডোমেইন, যেহেতু "ইউ" আইএসও ৩১৬৬-১-এ ইউরোপীয় ইউনিয়নের জন্য একটি সংরক্ষিত দেশের কোড।

ভৌগোলিক টপ-লেভেল ডোমেইন ২০১৭ সালে একটি অংশিদার গ্রুপ গঠন করেছে যা আইসিএএনএন-এ রেজিস্ট্রি স্টেকহোল্ডার গ্রুপ (আরওয়াইএসজি) এর সদস্য। ভৌগোলিক টপ-লেভেল ডোমেইন গ্রুপ এআইএসবিএল বেলজিয়ামে অবস্থিত একটি আন্তর্জাতিক অলাভজনক সদস্যপদ সমিতি। এটি একটি জেনেরিক টপ-লেভেল ডোমেইন পরিচালনাকারী প্রতিষ্ঠানের স্বার্থকে প্রতিনিধিত্ব করে এবং প্রচার করে যা একটি ভৌগোলিক নাম, ভৌগোলিক শনাক্তকারী বা ভৌগোলিক উৎপত্তি (তথাকথিত জিওটিএলডি) ইন্টারনেটে সংশ্লিষ্ট স্থান, ভাষা এবং সংস্কৃতি পরিবেশন করার উদ্দেশ্যে।

## আন্তর্জাতিকীকৃত দেশের কোড
একটি আন্তর্জাতিকীকৃত কান্ট্রি কোড টপ-লেভেল ডোমেইন একটি জিওটিএলডি-র অনুরূপ, যার মধ্যে দুটি পার্থক্য রয়েছে: এটি একটি সার্বভৌম রাষ্ট্রের জন্য বিশেষভাবে ব্যবহৃত একটি ডোমেইন। অন্য পার্থক্য হল যে একটি আন্তর্জাতিকীকৃত দেশের কোড একটি সিসিটিএলডি হিসাবে বিবেচিত হয় এবং একটি জিওটিএলডি নয়।

## আরও দেখুন
* কান্ট্রি কোড টপ-লেভেল ডোমেইন
* জেনেরিক টপ-লেভেল ডোমেইন

## তথ্যসূত্র

বিষয়শ্রেণী:টপ-লেভেল ডোমেইন
বিষয়শ্রেণী:ইন্টারনেট পরিচালনা
নুরুল ইসলাম (রসায়নবিদ)

**নুরুল ইসলাম** একজন বাংলাদেশী রসায়নবিদ। তিনি গাজীপুরের ঢাকা প্রকৌশল ও প্রযুক্তি বিশ্ববিদ্যালয়ের (ডুয়েট) রসায়ন বিভাগের অবসরপ্রাপ্ত অধ্যাপক এবং নারায়ণগঞ্জে অবস্থিত বেসরকারি বিশ্ববিদ্যালয়, ইউনিভার্সিটি অব স্কিল এনরিচমেন্ট অ্যান্ড টেকনোলজি (ইউসেট)-এর সাবেক উপাচার্য।

## শিক্ষাজীবন
তিনি ঢাকা বিশ্ববিদ্যালয়ের রসায়ন বিভাগ থেকে ১৯৭২ সালে বিএসসি (সম্মান) ও ১৯৭৩ সালে এমএসসি ডিগ্রি লাভ করেন। তিনি ১৯৮৯ সালে যুক্তরাষ্ট্রের কেন্টাকি বিশ্ববিদ্যালয় থেকে জৈব রসায়নে পিএইচডি ডিগ্রি অর্জন করেন।

## কর্মজীবন
ইসলাম বাংলাদেশ বন গবেষণা প্রতিষ্ঠান, চট্টগ্রাম এর জুনিয়র রিসার্চ অফিসার এবং বাংলাদেশ পরমাণু শক্তি কমিশনের হেলথ ফিজিক্স বিভাগে বৈজ্ঞানিক কর্মকর্তা হিসেবে কিছুকাল চাকরি করার পর ১৯৯১ সালে তৎকালীন বাংলাদেশ ইনস্টিটিউট অব টেকনোলজি (বিআইটি), ঢাকার (২০০৩ সালে ঢাকা প্রকৌশল ও প্রযুক্তি বিশ্ববিদ্যালয়-এ রূপান্তরিত) রসায়ন বিভাগে সহকারী অধ্যাপক হিসেবে যোগ দেন। ২০০১ সালে তিনি একই বিভাগের সহযোগী অধ্যাপক এবং ২০০৮ সালে অধ্যাপক পদে পদোন্নতি লাভ করেন।

কর্মজীবনে অধ্যাপনার পাশাপাশি তিনি ডুয়েটের সিভিল ইঞ্জিনিয়ারিং অনুষদের ডিন, রসায়ন বিভাগের প্রধান, এফ. আর. খান হল এবং কে. এন. আই. হলের প্রাধ্যক্ষসহ বিভিন্ন গুরুত্বপূর্ণ দায়িত্ব পালন করেন।

নুরুল ইসলাম ২০২১ থেকে ২০২৩ সাল পর্যন্ত নারায়ণগঞ্জে অবস্থিত বেসরকারি বিশ্ববিদ্যালয়, ইউনিভার্সিটি অব স্কিল এনরিচমেন্ট অ্যান্ড টেকনোলজি (ইউসেট)-এর উপাচার্য হিসেবে দায়িত্ব পালন করেন।

## গবেষণাকর্ম
জাতীয় ও আন্তর্জাতিক জার্নালে তার উল্লেখযোগ্য সংখ্যক গবেষণা প্রবন্ধ প্রকাশিত হয়েছে। এছাড়া তিনি ডুয়েট জার্নালের সম্পাদনা পরিষদের সদস্য হিসেবেও দায়িত্ব পালন করেন।

## তথ্যসূত্র

## বহিঃসংযোগ
* ইউনিভার্সিটি অব স্কিল এনরিচমেন্ট অ্যান্ড টেকনোলজির ওয়েবসাইট

বিষয়শ্রেণী:বাংলাদেশী রসায়নবিদ
বিষয়শ্রেণী:বাংলাদেশী শিক্ষায়তনিক
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ইউনিভার্সিটি অব স্কিল এনরিচমেন্ট অ্যান্ড টেকনোলজির উপাচার্য
আমিন বুখারি

**আমিন মুহাম্মদ জান বুখারি** (, ; জন্ম: ২ মে ১৯৯৭; **আমিন বুখারি** নামে সুপরিচিত) হলেন একজন সৌদি পেশাদার ফুটবল খেলোয়াড়। তিনি বর্তমানে সৌদি আরবের পেশাদার ফুটবল লিগের শীর্ষ স্তর সৌদি পেশাদার লিগের ক্লাব আল নাসর এবং সৌদি আরব অনূর্ধ্ব-২৩ দলের হয়ে গোলরক্ষক হিসেবে খেলেন।

সৌদি ফুটবল ক্লাব আল ইত্তিহাদের যুব পর্যায়ের হয়ে খেলার মাধ্যমে টেমপ্লেটখেসংক্ষেপ ফুটবল জগতে প্রবেশ করেছেন এবং পরবর্তীকালে এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৮–১৯ মৌসুমে, সৌদি ক্লাব আল ইত্তিহাদের মূল দলে ডাক পাওয়ার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, তবে আল ইত্তিহাদের তিনি একটি ম্যাচেও অংশগ্রহণ করেননি। অতঃপর ২০২০–২১ মৌসুমে তিনি আল নাসরে যোগদান করেছেন। মাঝে তিনি এক মৌসুমের জন্য আল আইনের হয়ে ধারে খেলেছেন।

২০১৬ সালে, বুখারি সৌদি আরব অনূর্ধ্ব-২০ দলের হয়ে সৌদি আরবের বয়সভিত্তিক পর্যায়ে অভিষেক করেছিলেন।

## প্রারম্ভিক জীবন
আমিন মুহাম্মদ জান বুখারি ১৯৯৭ সালের ২রা মে তারিখে সৌদি আরবের জেদ্দায় জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
বুখারি জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত সৌদি আরব অনূর্ধ্ব-২৩ দলে স্থান পেয়েছেন।

## তথ্যসূত্র

## বহিঃসংযোগ
* 
* 
* 
* 

বিষয়শ্রেণী:১৯৯৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আল ইত্তিহাদ ক্লাবের (জেদ্দা) খেলোয়াড়
বিষয়শ্রেণী:সৌদি আরবের আন্তর্জাতিক যুব ফুটবলার
বিষয়শ্রেণী:সৌদি পেশাদার লিগের খেলোয়াড়
বিষয়শ্রেণী:২০২০ গ্রীষ্মকালীন অলিম্পিকের ফুটবলার
বিষয়শ্রেণী:জেদ্দার ক্রীড়াব্যক্তি
বিষয়শ্রেণী:আল নাসর ফুটবল ক্লাবের খেলোয়াড়
বিষয়শ্রেণী:পুরুষ ফুটবল গোলরক্ষক
বিষয়শ্রেণী:২১শ_শতাব্দীর_সৌদি_পুরুষ_ক্রীড়াবিদ
বিষয়শ্রেণী:সৌদি_পুরুষ_ফুটবলার
বিষয়শ্রেণী:জেদ্দার_ফুটবলার
.ওয়েলস

**.ওয়েলস** হলো ওয়েলসের জন্য দুটি ভৌগোলিক টপ-লেভেল ডোমেইনের একটি (অন্যটি .সিমরু) যা ২০১২ সালে নোসিনেট ইউকে দ্বারা প্রকাশিত হয়েছিল। ওয়েলসের জন্য উভয় শীর্ষ স্তরের ডোমেইনের চূড়ান্ত অনুমোদন জুন ২০১৪ সালে আইসিএএনএন দ্বারা অনুমোদিত হয়েছিল।

ধাপে ধাপে নতুন ডোমেইন লঞ্চের পরিকল্পনা করা হয়েছিল, ট্রেডমার্কধারীরা প্রাথমিকভাবে আবেদন করার যোগ্যতা পায়। সাধারণ প্রাপ্যতা ২০১৫ সালের বসন্তের মধ্যে আশাকরা হয়েছিল। ডোমেইনগুলির প্রাথমিক গ্রহণকারীদের মধ্যে রয়েছে ওয়েলস সরকার।

## তথ্যসূত্র

## বহিঃসংযোগ
* নোমিনেট: সিমরু - ওয়েলস 
* Our Home Online (ওয়েলসের জন্য ডোমেইন) (ইংরেজি এবং ওয়েলশ)

বিষয়শ্রেণী:জেনেরিক টপ-লেভেল ডোমেইন
বিষয়শ্রেণী:২০১৪-এ কম্পিউটার সম্পর্কিত প্রবর্তন
জালিয়ানওয়ালাবাগ

**জালিয়ানওয়ালাবাগ** ভারতের পাঞ্জাব রাজ্যের অমৃতসর শহরের একটি স্থান। ১৯১৯ সালের ১৩ই এপ্রিল এদিন ব্রিটিশ সেনাবাহিনীর ব্রিগেডিয়ার জেনারেল ডায়ারের নেতৃত্বে বিক্ষোভরত নিরস্ত্র মানুষের উপর গুলি করার নির্দেশ দেন। যার পরিণতি স্বরূপ সেদিন সেখানে হাজার হাজার মানুষ মৃত্যুবরণ করেন।

## স্মৃতিসৌধ
'শহীদ কূপ' শহীদ স্মৃতিস্তম্ভ দ্বারা বেষ্টিত, একটি চিহ্ন সহ একটি বড় কাঠামো যা কূপ থেকে উদ্ধার করা মৃতদেহের সংখ্যা হিসাবে "১২০" এর চিত্র দেয়। এটি আমেরিকান স্থপতি বেঞ্জামিন পোল্ক দ্বারা ডিজাইন করা হয়েছিল এবং ১৯৬১ সালে উদ্বোধন করা হয়েছিল।  দেয়ালে বেশ কিছু বুলেটের ছিদ্র সংরক্ষিত আছে।  একটি বুলেটের ছিদ্রযুক্ত দেয়ালের একটি ফলক লেখা রয়েছে:
The wall has its own historic significance as it has thirty-six bullet marks which can be easily seen at present and these were fired into the crowd by the order of General Dyer. Moreover, no warning was given to disperse before Dyer opened fire which [sic] was gathered here against the Rowlatt Act. One Thousand Six Hundred and Fifty Rounds were fired

## তথ্যসূত্র

বিষয়শ্রেণী:ভারতের বাগান
বিষয়শ্রেণী:অমৃতসরের দর্শনীয় স্থান
বিষয়শ্রেণী:ভারতের ঐতিহাসিক স্থান
বিষয়শ্রেণী:পাঞ্জাব (ভারত) এর স্মৃতিস্তম্ভ ও স্মারক
জয়ী দেব রায়

**জয়ী দেব রায়** একজন ভারতীয় অভিনেতা। তিনি মূলত বাংলা সিনেমা ও ধারাবাহিকে অভিনয় করেন। এছাড়া তিনি কিছু হিন্দি সিনেমা ও রিয়েলিটি শোতে ও কাজ করেছেন। তিনি জি বাংলার হৃদয় হরণ বি এ পাস ধারাবাহিকে অভিনয় করে জনপ্রিয়তা পান।

## প্রাথমিক জীবন
তার জন্ম শিলঙের এক মধ্যবিত্ত  বাঙালি পরিবারে। তার পূর্বপুরুষদের বাড়ি বাংলাদেশের সিলেটে ছিল তিনি তার শৈশবের বেশিরভাগ সময় বোর্ডিং স্কুলে কাটিয়েছেন।  তার পরিবার তার অভিনয়ে যাওয়া পছন্দ  করেনি। তার বাবা ভারত সরকারের বিদেশ দপ্তরে ছিলেন। তার পরিবার চেয়েছিল তিনি তাদের মতো দেশের সেবা করবেন। তিনি ইঞ্জিনিয়ারিং এর পরে এমবিএ ডিগ্রি অর্জন করেন।

## ব্যক্তিগত জীবন
তিনি অন্য অভিনেতাদের মতো পার্টি করতে ভালোবাসেন না। তিনি যোগ এবং ধ্যান করতে ভালবাসেন। তিনি বেশ কয়েকটি স্বেচ্ছাসেবী সংস্থার সাথে যুক্ত যা সামাজিক উন্নতির জন্য কাজ করে।

## পেশা
তিনি ২০০৯  থেকে ২০১৪ পেশায় একজন কম্পিউটার ইঞ্জিনিয়ার ছিলেন। কিন্তু অভিনয়ে আগ্রহী ছিলেন। তিনি স্টান্ট ভিত্তিক  হিন্দি রিয়েলিটি শো 'এক্সস্ট' -এ হাজির হয়েছিলেন । এতে তিনি জয়ী হন।পরে অন্যান্য জনপ্রিয় রিয়েলিটি শো যেমন- রি জেন্ডার ইত্যাদি করেন।  সেই সময় তিনি মুম্বাইয়ের একটি নামী কোম্পানিতে কর্মরত ছিলেন। রিয়েলিটি শো এবং অন্যান্য প্রকল্পের পাশাপাশি আমি আমার কাজ চালিয়ে যাচ্ছিলেন।তিনি তার অভিনয় দক্ষতা বাড়ানোর জন্য কোন পারিশ্রমিক ছাড়াই বেশ কয়েকটি স্বল্পদৈর্ঘ্য চলচ্চিত্র করেন। পরবর্তীতে তিনি চাকরি ছেড়ে দিয়ে অভিনয় করার সিদ্ধান্ত নেন । তার বাবা -মা একটু চিন্তিত হয়ে পড়লেন। তার বাবা প্রায় ২ বছর ধরে তার সাথে ঠিকভাবে কথা বলেননি।  তারা তার ভবিষ্যত নিয়ে উদ্বিগ্ন ছিলেন। বিগ বস বাংলা মরসুম ২ দিয়ে বাংলা টেলিভিশনে তার অভিষেক হয়।‘হৃদয় হরণ বি এ পাস ’ তার প্রথম বাংলা ধারাবাহিক। তাকে স্টার জলসার শ্রীকৃষ্ণভক্ত মীরা তে রাজা ভোজের চরিত্রে দেখা যাবে।

এছাড়া তিনি রোমিও বনাম জুলিয়েট ,মনে রেখো,ফিদা (চলচ্চিত্র)‎,পরিচয়,বিয়ে ডটকম, মুম্বাই ১২৫ কিমি,তুই আমার হিরো,নীতিন ইত্যাদি সিনেমায় অভিনয় করেছেন।

## টিভি ধারাবাহিক

* হৃদয় হরণ বি এ পাস
* শ্রীকৃষ্ণভক্ত মীরা

## চলচ্চিত্র

* রোমিও বনাম জুলিয়েট ,
* মনে রেখো,
* ফিদা (চলচ্চিত্র)‎,
* পরিচয়,
* বিয়ে ডটকম, 
* মুম্বাই ১২৫ কিমি,
* তুই আমার হিরো,
* নীতিন

## তথ্যসূত্র

## বহিঃসংযোগ

* 
* 
* 

বিষয়শ্রেণী:জীবিত ব্যক্তি
বিষয়শ্রেণী:বাঙালি টেলিভিশন অভিনেতা
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:ভারতীয় অভিনেতা
বিষয়শ্রেণী:ভারতীয় টেলিভিশন অভিনেতা
হৃদয়ের পরিমাপ

**হৃদয়ের পরিমাপ** (**) হলো "প্রাচীন মিশরীয় পরকালতত্ত্ব"-এর অন্তর্ভুক্ত একটি বিষয়। প্রাচীন মিশরীয়দের বিশ্বাস ছিলো যে কোন মৃতব্যক্তির আত্মা পাপহীন কি-না, তা পরীক্ষা করার এটি একটি পদ্ধতি। এ পদ্ধতিতে, মৃত ব্যক্তিকে ভারসাম্য উপস্থাপন করা হয়েছিলো, যা মাআতের উটপাখির পালকের সহিত তাদের হৃদয়কে ওজন করার জন্য ব্যবহৃত হয়েছিল।

প্রাচীন মিশরীয়দের কাছে, মৃতদের রায় ছিল সেই প্রক্রিয়া, যা মিশরের দেবতাদের মৃতের আত্মার যোগ্যতার বিচার করার অনুমতি দেয়। অমরত্বের মিশরীয় বিশ্বাসের গভীরে প্রোথিত, বিচার পরবর্তী জীবনযাত্রার অন্যতম গুরুত্বপূর্ণ অংশ। যেমন, মিশরীয় পরের জীবনী গ্রন্থে বিচারের দৃশ্যের অনেক বৈচিত্র দেখা যায়। পরকালীন জীবনে প্রবেশ করা প্রতিটি আত্মাকে বিচারের সময় পৃথকভাবে পরিচালনা করা হয়েছিল। একবার মৃত ব্যক্তি পাতালের মধ্য দিয়ে তাদের যাত্রা শেষ করে, তারা হলের মাঠে এসে পৌঁছায়। এখানে ওসিরিসের রাজ্যে তাদের প্রবেশের অনুমতি দেওয়া হবে কি না তা তাদের বিশুদ্ধতা নির্ধারণ করবে।

মৃতের প্রথম কাজ ছিল মাআতের বিয়াল্লিশ স্বীকারোক্তির প্রত্যেকটিকে সঠিকভাবে সম্বোধন করা, এবং তাদের জীবদ্দশায় তারা কোন পাপ করলে বা দেবতাদের সম্পদ চুরি করলে তা স্বীকার করা। এই প্রক্রিয়া মৃতদেরকে প্রমাণ করিয়ে দেয় যে তারা প্রত্যেক বিচারকের নাম বা রেন জানে এবং প্রতিষ্ঠিত করে যে তারা বিশুদ্ধ ও পাপমুক্ত। তারা পাপহীন নিশ্চিত হওয়ার পরে, মৃত ব্যক্তিকে ভারসাম্য উপস্থাপন করা হয়েছিল যা মাআতের উটপাখির পালকের সহিত তাদের হৃদয়কে ওজন করার জন্য ব্যবহৃত হয়েছিল। দেবতা আনুবিস এই পরীক্ষা পরিচালনা করতেন। যদি মৃতের হৃদয় মাওতের উটপাখির পালকের সাথে ভারসাম্যপূর্ণ হয়, দেবতা থোথ ফলাফল নথিবদ্ধ করবে এবং সেগুলি ওসিরিসের কাছে উপস্থাপন করবে, যারা তাদেরকে সেখেত-আরু নামের স্বর্গে পাঠিয়েছিলেন। যাইহোক, যদি তাদের হৃদয় পালকের চেয়ে ভারী হয়, তবে তা দেবী আম্মিতের দ্বারা গ্রাস করা হবে, মৃতের আত্মাকে স্থায়ীভাবে ধ্বংস করা হবে।

## আরও দেখুন
* প্রাচীন মিশরীয় পরকালতত্ত্ব

## তথ্যসূত্র

বিষয়শ্রেণী:প্রাচীন মিশরীয় দার্শনিক ধারণা
বিষয়শ্রেণী:প্রাচীন মিশরীয় ধর্ম